title: Anders Edvard Ramsay

text: Ramsay oli 1833 alkaen naimisissa kenraalimajuri Heribert Conrad Reuterskjöldin tyttären, keisarillisen hovineidin Constance Wilhelminan (1815–1839) kanssa. Tämä kuitenkin kuoli helmikuussa 1839 lapsivuoteeseen synnyttäessään neljättä lastaan. Ramsay meni seuraavana vuoden elokuussa uudelleen naimisiin vapaaherratar Augusta Constance Mellinin (1817–1843) kanssa, joka puolestaan oli senaattori Axel Gustaf Mellinin tytär. Toinen vaimo kuoli jo kolmen vuoden avioliiton jälkeen synnytettyään kaksi lasta. Ainoat aikuisiksi eläneet pojat olivat jalkaväenkenraali Georg Edvard Ramsay (1834–1918) ja eversti sekä hovitallimestari Axel Leonard Ramsay (1841–1896). Kolmesta tyttärestä tuli kaikista keisarinnan hovineitejä. A. E. Ramsay on aatelissukunsa vapaaherrallisen haaran kantaisä.


title: Anders Edvard Ramsay

text: Ramsayn ja hänen kenraalipoikansa mukaan on nimetty Helsingissä Munkkiniemen kartanon ohi kulkeva rantakatu, Ramsaynranta.


title: Jonafan (Zdobin)

text: Igumeni Jonafan I ("Игумен Ионафан I", Ivan Andrijanov Zdobin, "Иван Андриянов Здобин"; 1762 – 22. tammikuuta 1830) oli Valamon luostarin igumeenina vuosina 1823-1830.


title: Jonafan (Zdobin)

text: Jonafanin elämästä ennen luostaria ei ole juuri tietoja, tiedetään vain hänen olleen kotoisin Pietarista ja työskennelleen käsityöläisenä. Igumeeni Nasari vihki Jonafanin munkiksi Valamossa 1792, ja hänestä tuli igumeeni vuonna 1823, toimien sitä ennen luostarin keittiössä, alttariapulaisena, kellojensoittajana, kirkkokalustonhoitajana ja rahastonhoitajana.


title: Jonafan (Zdobin)

text: Jonafanin aikana tehtiin monia rakennustöitä, muun muassa hautausmaan muuri ja kirjasto rakennettiin hänen aikanaan. Murhetta hänelle tuottivat luostariin rikoksiaan katumaan lähetetyt maallikot, näitten häiritessä luostarin rauhaisaa elämää.


title: Jonafan (Zdobin)

text: Jonafanin kuolema oli traaginen. Hän oli juuri toipumassa sairaudesta, ja hänelle oli lääkäri jättänyt kahta lääkettä, toista nautittavaksi ulkoisesti ja toista sisäisesti. Luostarin apteekin hoitaja, skeemamunkki Feofan kuitenkin sekaantui lääkkeistä ja juotti igumeenille ulkoisesti nautittavan lääkkeen. Tämän seurauksena Jonafan huusi kolme kertaa tuskasta ja kuoli sen jälkeen välittömästi.


title: Knoxin piirikunta (Ohio)

text: Knoxin piirikunta on piirikunta Ohiossa, Yhdysvalloissa, joka on saanut nimensä Henry Knoxin mukaan. Sen suurin kaupunki on Mount Vernon.


title: Knoxin piirikunta (Ohio)

text: Knoxin naapuripiirikuntia ovat Richland pohjoisessa, Ashland koilliskulmassa, Holmes koillisessa, Coshocton idässä, Licking etelässä, Delaware lounaassa ja Morrow luoteessa.


title: Knoxin piirikunta (Ohio)

text: Piirikunnassa oli vuoden 2010 väestönlaskennassa 60 921 ihmistä. Etniset ryhmät jakautuvat valkoisiin, joita on 97,0%, mustiin (1,0%), alkuperäisamerikkalaisiin (0,2%) ja aasialaisiin (0,6%).


title: Knoxin piirikunta (Ohio)

text: Kotitalouden mediaanitulo on 48 734 ja köyhyysrajan alapuolella oli 13,0% väestöstä vuosina 2007–2011.


title: Vammaistuki

text: Vammaistuki on Suomessa Kansaneläkelaitoksen maksama rahallinen avustus. Vuoden 2008 alun jälkeen käytössä on kaksi hieman erilaista etuutta: alle 16-vuotiaan vammaistuki ja 16 vuotta täyttäneen vammaistuki. Oikeus tukeen on lapsella, jonka sairauden tai vamman hoidosta ja kuntoutuksesta aiheutuu vähintään kuuden kuukauden ajan rasitusta ja sidonnaisuutta. Tukea maksetaan myös 16 vuotta täyttäneelle henkilölle, jonka toimintakyky on sairauden tai vamman vuoksi heikentynyt vähintään vuoden ajan.


title: Vammaistuki

text: Käytössä on kolme erisuuruista vammaistukea: perusvammaistuki, korotettu vammaistuki ja ylin vammaistuki. Tuki myönnetään määräajaksi tai toistaiseksi Suomessa asuvalle vammaiselle tai pitkäaikaissairaalle.


title: Vammaistuki

text: Vuosina 1989–2007 käytössä ollut vammaistuki oli invalidirahan seuraaja. Kansaneläkelaitos maksoi tukea Suomessa asuvalle 16–64-vuotiaalle henkilölle, joka ei saanut työkyvyttömyys- tai varhennettua vanhuuseläkettä. Tuki voitiin myöntää määräajaksi tai toistaiseksi. Vammaistukea ei maksettu jatkuvasti laitoshoidossa olevalle henkilölle ajalta, jonka hoito kesti yli kolme kuukautta. Vammaistukea maksettiin henkilöille, joiden toimintakyky oli alentunut sairauden tai vamman vuoksi ainakin vuoden ajaksi. Tuella korvattiin haitan, tarvittavan avun, palvelusten ja erityiskustannusten aiheuttamia menoja.


title: In the Wake of Poseidon

text: In the Wake of Poseidon on progressiivista rockia soittavan King Crimsonin toinen studioalbumi. Se julkaistiin vuonna 1970. Albumin avaa runollinen laulukappale "Peace - A Beginning", jonka teema toistetaan instrumentaalisena albumin keskellä ja laulettuna albumin lopussa. Pisin kappale albumilla on kaoottinen instrumentaalisävellys "The Devil's Triangle", joka on sävelletty Gustav Holstin "Mars: Bringer of War" -teoksesta otettujen lainausten ympärille.


title: In the Wake of Poseidon

text: Kansikuvateos on nimeltään "12 perikuvaa" tai "12 ihmiskunnan kasvoa". Värikuvat maalasi Tammo De Jongh vuonna 1967.


title: Läskelä (yritys)

text: Osakeyhtiö Läskelä Aktiebolag (nimi vuoteen 1929 Läskelän Tehdas Oy – Läskelä Bruks Aktiebolag) eli Läskelän paperitehdas oli Laatokan Karjalassa entisessä Harlun kunnan Läskelässä sijainnut metsäteollisuusyhtiö, johon kuului parhaimmillaan puuhiomo, paperitehdas ja saha. Tehdas toimi suomalaisomistuksessa vuosina 1905–1944.


title: Läskelä (yritys)

text: Tehtaan perusti Nils Ludvig Arppe, joka osti vuonna 1860 Sortavalan kunnan Jänisjoessa olevan Läskelänkosken ja siinä sijainneet vesisahat. Muut Harlussa sijaitsevat Jänisjoen suuret kosket ovat ylempänä sijaitsevat Leppäkoski ja Hämekoski. Arppen perilliset jatkoivat toimintaa vuonna 1892 A.B. N. L. Arppes Arfvingar -yhtiön nimellä. Vuonna 1893 tehdas rakennettiin puuhiomoksi ja vuonna 1905 tehtaaseen lisättiin paperikone ja yhtiö rekisteröitiin Läskelä Bruks Aktiebolag -osakeyhtiöksi 8. huhtikuuta 1905. Vuonna 1929 yrityksen nimi muutettiin muotoon Osakeyhtiö Läskelä Aktiebolag.


title: Läskelä (yritys)

text: Vuonna 1912 Läskelä-yhtiön palveluksessa oli 550 työntekijää ja yhtiö valmisti vuodessa 10 000 standarttia sahatavaraa, 2 500 tonnia puuhioketta sekä 9 500 tonnia ruskeaa käärepaperia. Omia metsiä yhtiöllä oli 75 000 hehtaaria. Yhtiöllä oli myös oma ammattikoulu, jonka toiminta alkoi 1920-luvun alussa.


title: Läskelä (yritys)

text: Vuonna 1924 yhtiö osti Leppäkoski Fabrikers Ab -yhtiön, joka fuusioitiin Läskelä-yhtiöön vuonna 1929. Leppäkoski Fabrikers Aktiebolag-yhtiö omisti Läskelänjoen Leppäkoskelle 1893 perustetun puuhiomon ja 1899 perustetun paperitehtaan sekä Kotkan Hovinsaaren vuonna 1906 perustetun sulfaattiselluloosatehtaan, jonka se oli ostanut 1920. Kotkan selluloosatehtaan omistanut Leppäkosken tytäryhtiö "Kotkan Sulfaattiselluloosa Oy" siirtyi pian Pohjoismaiden Yhdyspankin haltuun ja edelleen 1927 Lohjan Selluloosatehdas Oy:n haltuun. Leppäkosken tehtaan vuosituotanto ennen sotia oli 9 000 tonnia selluloosaa ja 8 000 tonnia paperia vuodessa.


title: Läskelä (yritys)

text: Oy Läskelä kärsi 1920- ja 1930-luvun vaihteessa huomattavia tappioita, jotka aiheutuivat yhtiön tekemistä suurista investoinneista ja sen kärsimistä valuuttakurssitappioista. Yhtiön toiminta päättyi jatkosodan ja Suomen alueluovutusten seurauksena. Jäljelle jäänyt yhtiö fuusioitiin Kymin Oy:hyn vuonna 1941, joka oli ostanut vuonna 1935 Läskelän osake-enemmistön Pohjoismaiden Yhdyspankilta. Läskelä-yhtiö oli noteerattu Helsingin Pörssissä 24. elokuuta 1915 – 11. huhtikuuta 1932.


title: Läskelä (yritys)

text: Tehdas vaurioitui sodassa pahoin ja käynnistyi neuvostoliittolaisomistuksessa korjattuna vuonna 1946. Korjaustöissä käytettiin vankityövoimaa. Neuvostoliiton ja Venäjän aikana tehdas valmisti aluksi sanomalehti- ja käärepaperia ja toiminta jatkui lähes ennallaan.


title: Läskelä (yritys)

text: Vuonna 1958 Harlun (Leppäkosken sellu- ja paperitehdas) ja Läskelän tehtaat yhdistettiin samaksi yhtiöksi. Neuvostoliitossa rakennettiin paljon taloja ja Läskelän tehdas ryhtyi tuottamaan yksinomaan tapettipaperia. Vuodesta 1973 alkaen Läskelän tehdas oli eräs suurimpia tapettipaperin tuottajia Neuvostoliitossa ja sen osuus kaikesta maassa valmistetusta tapettipaperista oli noin 25 % luokkaa. Tapettipaperia vietiin eteläiseen Neuvostoliittoon, muun muassa Georgiaan. Tapettipaperin valmistus jatkui lähes muuttumattomana vuoteen 1999 saakka.


title: Läskelä (yritys)

text: Vuonna 1999 liikemiehet Leonid Beluga sekä veljekset Amiran ja Bagrat Tsitsua ostivat tehtaan. Tehtaan nimeksi tuli ”OAO Pohjois-Laatokan Paperikombinaatti Läskelä” (ОАО "Северо-Ладожский бумажный комбинат ”Ляскеля”). Tehtaan johtajana aloitti Nikolai Skatskov. Ostohetkellä tehtaan tuotantokoneisto oli huonossa kunnossa. Vuonna 1998 kombinaatti tuotti kolme tuhatta tonnia paperia.


title: Läskelä (yritys)

text: Vuoden 1999 investointien jälkeen tuotanto kaksinkertaistui ja myös työpaikkojen määrä lisääntyi. 23. maaliskuuta 2000 käynnistettiin uusi paperikone. Karjalan Tasavallan hallituksen puheenjohtaja Sergei Katanandov käynnisti uuden koneen. Tehtaan toiminta päättyi kuitenkin konkurssiin vuonna 2004.


title: Läskelä (yritys)

text: Moskovalaisen Imbera Holding-yhtiö (OOO Holdingovaja kompanija Imbera) aikoo investoida 25 miljoonaa euroa tehtaan täydelliseen modernisointiin. Tehdasalue on kokonaisuudessaan 450 000 m², joten se mahdollistaa laajentamisen. Tehtaalle on tarkoitus asentaa uusi paperikone, jonka teho olisi noin 120 tonnia paperia vuorokaudessa. Raaka-aineena kone käyttäisi lehtipuuperäistä TMP-massaa.


title: Läskelä (yritys)

text: Tehdas valmisti suomalaisaikana sahatavaraa, puuhioketta ja paperia. Nykyisellään tehtaaseen kuuluu hiomo sekä kaksi paperikonetta, joista toinen on alkuperäinen. Lisäksi tehtaassa on kattilahuone, vesilaitos ja vesivoimala sekä varastotilat. Jätevedenpuhdistamoa ei ole. Varastotiloissa on omat lastaus- ja purkulaiturit sekä rautatie- että autorahdeille. Tehtaalla on vielä käyttökunnossa Suomessa jo harvinainen ilmarata.


title: Läskelä (yritys)

text: Tehdas valmisti 1920-luvulla ruskeaa käärepaperia Venäjän markkinoille. 1920-luvulla tehtaan tuotanto oli noin 10 000 t/a. Kuljetuksia varten tehtaalla oli kaksi autoa. Vuodesta 1946 alkaen tehtaalla valmistettiin sanomalehtipaperia koneilla 1 ja 2 sekä käärepaperia koneella 3. Vuonna 1972 tehdas muutettiin valmistamaan pääasiassa käärepaperia, kun sanomalehtipaperin tekeminen pienillä koneilla ei enää kannattanut. Vuonna 1973 tehdas ryhtyi tekemän tapettipaperia. Vuonna 1999 tapettipaperin rinnalle tuli uuden koneen käynnistymisen myötä painopaperit. Tehtaassa pystyttiin tuottamaan 500–600 tonnia paperia kuukaudessa.


title: Läskelä (yritys)

text: Tehtaan yhteydessä toimii Läskelänkosken vesivoimala. Voimalaitos oli yksi ensimmäisistä Suomessa ja se valmistui vuonna 1899. Voimalaitoksessa sijaitsivat ensimmäiset Suomessa rakennetut generaattorit. Putouskorkeus on 13,4 m. Voimalan nykyinen nimi on Lyaskelya GES.


title: Läskelä (yritys)

text: Voimalaitos on päätetty kunnostaa. Voimalaan asennetaan kuusi 0,8 MW turbiinia joiden yhteinen teho on 4,80 MW. Voimalan uoma on kuivana ja vesi on ohjattu pato murtamalla pääuomaan. Vesivoimala on ollut käytössä viimeksi paperitehtaan toiminnan aikana 2000-luvulla.


title: Läskelä (yritys)

text: Läskelän paperitehtaalla oli raideleveydeltään 750 mm kapearaiteinen rautatie. Radan pituus oli 6,2 km ja se avattiin liikenteelle vuonna 1916. Rata säilyi käytössä myös neuvostoaikana 1970-luvulle saakka, jolloin se muutettiin leveäraiteiseksi. Rata palveli paperitehtaan ja sahan välisiä kuljetuksia.


title: Läskelä (yritys)

text: Tehdasalue yhdistettiin valtion rataverkkoon vuonna 1924 tapahtuneen Leppäkoski-fuusion myötä. Tällöin Harlun haararataa jatkettiin Läskelään ja Läskelän tehtaalle saakka. Myöhemmin rataa jatkettiin vielä Läskelästä Salmiin ja edelleen Lotinanpeltoon saakka, jolloin muodostui nk. Aunuksen rata.


title: Olli Herman

text: Olli Herman (oik. Olli Herman Kosunen, s. 19. toukokuuta 1983 Kuopio, tunnetaan myös nimellä H. Olliver Twisted) on suomalaisen rock-yhtye Reckless Loven laulaja. Vuosina 2007–2008 hän toimi myös ruotsalaisen sleaze rock-yhtyeen Crashdïetin laulajana. Hän aloitti vuonna 2017 myös suomenkielisen soolouran. Nykyään Kosunen asuu Helsingissä.


title: Olli Herman

text: Kosunen aloitti musiikillisen uransa 9-vuotiaana Haapaniemen ala-asteen musiikkiluokalta Kuopiossa, jonka jälkeen hän jatkoi Kuopion Lyseoon. "Klassisen musiikin järjestelmällinen opiskelutapa alkoi tulla korvista ulos. Lopetin samalla saksofoni-tunnit", hän kommentoi siirryttyään musiikkipainotteisesta koulusta yleissivistävään lukioon.


title: Olli Herman

text: Ollessaan lukion toisella Reckless Loven kitaristi Pepe pyysi Kosusta uuden yhtyeensä basistiksi. Kosunen kuitenkin ilmoitti mieluummin laulavansa, johon suostuttiin, ja Reckless Love perustettiin keväällä 2001 aluksi nimellä Reckless Life, jonka biisit koostuivat lähinnä Guns n' Roses covereista.


title: Olli Herman

text: Kosunen liittyi vuonna 2007 ruotsalaiseen sleaze rock-yhtyeeseen Crashdïetiin sen aikaisemman laulajan Dave Lepardin menehdyttyä traagisesti tammikuussa 2006. Samana vuonna hän oli mukana Crashdïetin levyllä The Unattractive Revolution, jolta julkaistiin singlet "In The Raw" ja "Falling Rain". Molemmista singleistä tehtiin musiikkivideot. Hän oli myös mukana yhtyeen Euroopan kiertueella.


title: Olli Herman

text: Kosunen erosi Crashdïetista virallisesti 13. heinäkuuta 2008 voidakseen keskittyä enemmän Reckless Loveen. Hänen mukaansa myöskään Crashdïetin tapa tehdä musiikkia ei sopinut hänelle. Kosunen ei koko yhtyeessäoloaikanaan samaistunut kovin hyvin muihin Crashdïetin jäseniin ja näiden on sanottu pitäneen häntä epäsopivana. Kosusen viimeinen keikka Crashdïetin kanssa oli Ruotsin SommarRockissa Svedalassa 11. heinäkuuta 2008.


title: Olli Herman

text: Reckless Love sai levytyssopimuksen Universal Musicilta 23. huhtikuuta 2009. Ensimmäinen virallinen single "One More Time" julkaistiin 8. kesäkuuta 2009. Single soi YleX-radiokanavan Rytmibarometri-ohjelmassa 9. kesäkuuta 2009. "One More Time" nousi myös YleX:n Himotuimmat -listalle viikolla 25 saavuttaen toisen sijan 15. elokuuta 2009.


title: Olli Herman

text: Yhtyeen toinen single, "Beautiful Bomb" julkaistiin 15. lokakuuta 2009. Singlestä tehtiin myös musiikkivideo, joka julkaistiin 4. marraskuuta 2009. "Beautiful Bomb" oli bändin ensimmäinen virallinen musiikkivideo, jota esitettiin muun muassa musiikkikanava The Voicella. Kappale nousi 28. marraskuuta 2009 YleX:n Himotuimmat -listan sijalle neljä.


title: Olli Herman

text: Reckless Loven debyyttialbumi ilmestyi 24. helmikuuta 2010.


title: Olli Herman

text: Kuorosodan kolmannella tuotantokaudella Kuopion kuoroa johti Olli Herman. Ensimmäisessä lähetyksessä 14. marraskuuta 2010 kuoron ensimmäinen esityskappale oli David Lee Rothin "Just Like Paradise". Toisessa lähetyksessä 21.11. kuoron esityskappaleena oli "Back To Paradise" Reckless Loven omasta tuotannosta. Kolmannen lähetyksen teemana 28.11. oli puolestaan esittää kappale, joka liittyy rakkauteen. Tuolloin Kuopion kuoro esitti Bon Jovin kappaleen Born To Be My Baby. Viimeinen kuoron esiintyminen tapahtui 5. joulukuuta, jolloin Kuopion kuoro esitti Ricky Martinin kappaleen Livin' la Vida Loca, jonka yleisö oli aiemmin viikolla äänestänyt kuorolle laulettavaksi Nelosen nettisivuilla olleessa äänestyksessä. Kosunen ja Kuopion kuoro äänestettiin Kuorosodasta ulos tämän esityksen jälkeen.


title: Olli Herman

text:
Olli oli myös mukana Tähdet tähdet-ohjelmassa jossa hän kokeili erilaisia tyylilajeja hiphopista rockin kautta musikaaleihin ja reggaeen. Lisäksi hän lauloi ensimmäistä kertaa
suomeksi Tähdet tähdet -ohjelmassa, jossa hän esitti Irinan kanssa Pariisin Kevät -yhtyeen Kesäyö-kappaleen ja oli mukana ohjelman livekonsertissa


title: Olli Herman

text: Vuoden 2017 lokakuussa Herman aloitti myös soolouran julkaisemalla suomenkielisen singlen "Hei vaan moi", jonka hän on myös sanoittanut ja joka kertoo hänen avioerostaan. Vuonna 2018 ilmestyi "Tahdon vaan ajaa"-single.


title: Olli Herman

text: Olli ja Noora Kosunen (o.s. Niemelä) kihlautuivat heinäkuussa 2011 ja avioituivat 11. helmikuuta 2012 noin parin vuoden seurustelun jälkeen. Heidät vihittiin Tampereella Aleksanterin kirkossa noin viidenkymmenen vieraan läsnä ollessa. Lehtitietojen mukaan he ovat jättäneet avioeroanomuksen Pirkanmaan käräjäoikeuteen 14. joulukuuta 2016.Albumit:


title: Olli Herman

text: Singlet/EPt:


title: Pure (videopeli)

text: Pure on maastoajopeli PC:lle, Xbox 360:lle ja Playstation 3:lle, jossa ajetaan kilpaa mönkijöillä ja tehdään temppuja. Pelin kehitti Black Rock Studios ja julkaisijana toimi Disney Interactive Studios. Tieto pelin teosta julkaistiin 14. helmikuuta 2008.


title: Pure (videopeli)

text: "Pure" on ajopeli, jossa ajetaan kilpaa ja tehdään temppuja. Pelissä pelataan ainoastaan ATV-ajoneuvoilla. Ajajat voivat tehdä temppuja hypyissä, joista saa sitten turboa ja mahdollisuuksia tehdä vielä erilaisempia temppuja. Temput on jaoteltu kolmeen ryhmään, joissa tehdäkseen kahden jälkimmäisen ryhmän temppuja, pitää tehdä ensin perustemppuja ensimmäisestä ryhmästä. Pelaajat voi kustomoida kaikkia 22:ta ATV:n osaa ja pelata netissä maksimissaan 16 pelaajan voimin.


title: Pure (videopeli)

text: Pelin demo, joka sisälsi yhden radan, julkaistiin Playstation Networkiin ja Xbox Live Marketplaceen 4. syyskuuta 2008.


title: Pure (videopeli)

text: Puressa on kolme pelimoodia:Peli sisältää 12 paikkaa, joita on jaeltu useaksi radaksi, näin tarjoten 50 rataa.


title: Pure (videopeli)

text: Peliprojektin johtaja Jason Avent on maininnut, että molemmat konsoliversiot toimivat yhtä hyvin .


title: Pure (videopeli)

text: Puren soundtrack sisältää paljon uusia artisteja monesta genrestä kuten elektronisesta musiikista, hip-hopista ja metallista.


title: Lizard

text: Lizard on King Crimsonin kolmas studioalbumi. Se julkaistiin samana vuonna kuin edellinen In the Wake of Poseidon eli 1970. Albumi on ainoa, jolla basisti Gordon Haskell ja rumpali Andy McCulloch ovat yhtyeen virallisia jäseniä. Yes-yhtyeen laulaja Jon Anderson laulaa alkuperäisen vinyylin kakkospuolen täyttävän kappaleen "Lizard" alkuosassa "Prince Rupert Awakes."


title: Invalidiraha

text: Invalidiraha oli vuosina 1948–1988 käytössä ollut raha-avustus, joka hakemuksesta voitiin myöntää vaikeavammaiselle Suomessa asuvalle Suomen kansalaiselle. Avustus voitiin myöntää 16 vuotta täyttäneelle henkilölle, joka elätti itsensä tekemällä ansiotyötä. Vuonna 1948 invalidirahan suuruus oli enintään 7 200 markkaa vuodessa ja se maksettiin yhtenä eränä kerran vuodessa. Vaikeavammaisella tarkoitettiin henkilöä, jonka työ- ja toimintakyky hänen raajoissaan, tukielimissään tai silmissään olevan toimintavajavuuden vuoksi oli pysyvästi alentunut vähintään kahdella kolmasosalla. Invalidirahaa ei kuitenkaan myönnetty, jos henkilö jo sai sokeanavustusta.


title: Invalidiraha

text: Vuoden 1949 alusta alkaen invalidirahaa sai, jos työ- ja toimintakyky oli alentunut vähintään 50 prosenttia. Työksi ei katsottu vuodesta 1952 eteenpäin invalidin kunnalliskotiin, rangaistus-, kasvatus- tai työlaitokseen, sairaalaan tai muuhun senkaltaiseen laitokseen tekemää työtä. Tällaisella työllä ei katsottu olevan ilmeistä merkitystä toimeentulon kannalta. Vuodesta 1983 lähtien invalidiraha maksettiin kuukausittain.


title: Invalidiraha

text: Invalidiraha siirtyi historiaan, kun vammaistukilaki astui voimaan vuoden 1989 alussa. Invalidirahan saajille alettiin maksaa vammaistukea.


title: Islands (King Crimsonin albumi)

text: Islands on King Crimsonin vuonna 1971 julkaisema neljäs albumi. Albumi on King Crimsonin viimeinen ennen heidän trilogiaansa, jonka muodostavat albumit "Larks' Tongues in Aspic", "Starless and Bible Black" ja "Red". Se on myös viimeinen, jolla Peter Sinfield tekee sanoitukset.


title: Kutter (yritys)

text: Kutter Oy oli suomalainen vuosina 1929–1988 toiminut linja-auton korien valmistaja. Yhtiön perustivat vuonna 1929 Harald Kutter, Ernst Kutter ja Lars Sarlin. Yhtiön nimi oli alun perin "Autorakenne Oy", vuonna 1933 nimeksi tuli "Autokorirakenne Oy" ja vuonna 1979 nimeksi vaihdettiin tuotenimen mukaan "Kutter Oy". Yhtiön pääomistajaksi tuli 1984 Oy Matkahuolto Ab. Yhtiön koritehdas toimi alun perin Helsingin Vallilassa mutta vuonna 1977 valmistuivat uudet tilat Espoon Kivenlahteen. Kutter Oy:n autokoritehtaan tuotanto päättyi elokuussa 1988 kun tehdaskiinteistö ja koneet myytiin.


title: Kutter (yritys)

text: Autokorirakenne Oy oli vuonna 1956 Suomen suurimpia korirakentajia 99 uudella ja kolmella täyskorjatulla korilla. Kahta vuosikymmentä myöhemmin vuonna 1975 Kutter-korien tuotantomäärä oli 161 kappaletta. Huomattavia Kutter Oy:n asiakkaita olivat mm. Länsilinjat Oy, Savonlinja Oy, Satakunnan Liikenne Oy, Lauttakylän Auto Oy, Nurmijärven Linja Oy (nyk. osa Korsisaari-yhtymää), kotkalainen Onni Vilkas Oy, iisalmelainen T. Makkonen Oy ja loviisalainen Hjalmar Holmström Oy.


title: Kutter (yritys)

text: Porilaisen liikennöitsijän V. Keto-Seppälä Oy:n omistama Lavian Autokori valmisti 120 linja-auton koria vuosina 1950–1982 pääosin liikennöitsijän omaan käyttöön. Korit muistuttivat Kutterin malleja koska Kutter toimitti suurimman osan niiden muotoon puristetuista lasikuitu- ja peltiosista. 1970-luvun puolivälistä lähtien Kutter toimitti Lavian Autokorille myös valmiit autojen istuimet. Vuosina 1972–1988 Keto-Seppälä osti Kutterilta valmiina 26 linja-autoa.


title: Residenssi

text: Residenssi ( < ’istumaan jäävä’) on hallitsijan, ylhäisen henkilön tai korkean virkamiehen asuinpaikka tai virka-asunto. Siellä voi asua esimerkiksi valtionpäämies, ruhtinas tai maaherra. Yleisemmin residenssi tarkoittaa juhlavaa asuinpaikkaa kuten linnaa tai kartanoa. Residenssi tarkoittaa myös hallituskaupunkia, hallituspaikkaa ja hallituslinnaa.


title: Ketsi

text: Ketsi on kaksimastoinen purjealus, jossa on isomasto sekä sitä lyhempi mesaanimasto aluksen peräosassa isomaston takana. Molemmissa mastoissa purjeet kiinnittyvät tyypillisesti etuliesmasta veneen mastoon ja alaliesmasta puomiin, joka on mastosta veneen takaosaa kohti. Isomaston edessä voidaan käyttää yhtä tai useampaa haruspurjetta, kuten genuaa ja fokkaa. Vanhemmissa ja suuremmissa ketseissä saatetaan käyttää myös yhtä tai useampaa raakapurjetta. Avotuulilla voidaan käyttää myös muita purjeita, kuten spinaakkeria isomastossa Ketsissä ja mesaanin haruspurjetta (mizzen staysail) mesaani- ja isomaston välissä.


title: Ketsi

text: Alinta isomastoon kiinnitettyä, siitä taaksepäin suuntautuvaa purjetta kutsutaan isopurjeeksi ja vastaavaa purjetta mesaanimastossa mesaaniksi. Purjeet voivat olla esimerkiksi bermuda- tai kahvelipurjeita.


title: Ketsi

text: Ketsi on suosittu pitkänmatkan purjehtijoiden keskuudessa. Useamman purjeen katsotaan tarjoavan paremman tasapainon ja isopurje on pienempi ja siten helpommin hallittava kuin saman kokonaispurjealan omaavassa sluupissa tai kuunarissa. Ketsiä voidaan myös purjehtia pelkästään mesaanin ja genuan tai fokan avulla pitäen tuulipinta äärimmäisissä olosuhteissa mahdollisimman pienenä. Ketsi on myös varsin hyvin ohjattavissa ilman peräsintä. Ketsi on ollut suosittu Pohjois-Euroopan vesillä, jossa nopeat muutokset tuulen voimassa vaativat joskus nopeaa reivaamista: isopurje voidaan tarvittaessa pudottaa kokonaan pois ja jatkaa silti etenemistä mesaanin ja genuan pitäessä veneen tasapainoisena.


title: Ketsi

text: Ketsi sekoitetaan usein jooliin. Ketsin ja joolin erona on se, että ketsissä ohjauspiste on mesaanimaston takana, kun se joolissa on maston etupuolella. Mesaanimaston sijaitseminen edempänä mahdollistaa siinä suuremman purjepinta-alan käytön, jolloin sillä on todellista merkitystä veneen liikkumisen kannalta. Joolin mesaanin merkitys on usein lähinnä venettä tasapainottava.


title: Ketsi

text: Ketsi voidaan sekoittaa myös kuunariin. Ketsissä taempi masto on isomastoa lyhyempi, kun kuunarissa taempi masto on pisin. Tilanteessa jossa molemmat mastot ovat oleellisesti samanmittaisia, kutsutaan alusta jossa suurin purje on etummaisessa mastossa ketsiksi. Jos taas suurin purje on tässä tilanteessa taemmassa mastossa, on alus kuunari.


title: Ketsi

text: Suomessa ketsejä ovat valmistaneet mm. Nautor (Swan), Limimetalli (Stormwind ja Eastwind), Nauticat ja Haukilahden veneveistämö (Colin Archer).


title: Ketsi

text: Tunnettuja ulkomaisia valmistajia ovat mm. Irwin (USA), Westerly (GB), Contest (NL) ja Jeanneau (FR).


title: Jakob Stenius vanhempi

text: Jakob Stenius vanhempi eli Korpi-Jaakko (14. maaliskuuta 1704 Pirkkala – 20. tammikuuta 1766 Pielisjärvi) oli talousmiehenä tunnettu Pielisjärven kirkkoherra.


title: Jakob Stenius vanhempi

text: Steniuksen vanhemmat olivat Ulvilan pitäjänapulainen Mårten Stenius ja Kristina Polviander. Hän kävi Porin ja Rauman triviaalikoulua ja pääsi ylioppilaaksi Turussa 1724. Stenius opiskeli Turun Akatemiassa ja hänet vihittiin papiksi 1729. Stenius valittiin Myrskylän kirkkoherran apulaiseksi 1729. Artjärven kappalaiseksi 1739 ja viimeksi hän oli Pielisjärven kirkkoherrana 1740–1766.


title: Jakob Stenius vanhempi

text: Stenius raivautti Pielisjärvellä soita ja korpia niityiksi ja pelloiksi saaden tästä lisänimensä. Omista tiloistaan, Nurmeksen pitäjän Hyvärilästä, Kuokkastenkoskesta ja Särkivaarasta, hän kehitti esikuvatiloja. Hän edisti myös kansanopetusta hankkimalla Pielisjärvelle pitäjänkoulumestarin ja pyrki parantamaan kansan lukutaidon omaksumista jopa jalkapuurangaistusten uhalla. Stenius valittiin Ruotsin tiedeakatemian jäseneksi 1740 ja hän oli valtiopäivämiehenä 1760–1762.


title: Jakob Stenius vanhempi

text: Jakob Stenius oli naimisissa vuodesta 1731 Anna Elisabet Printzin kanssa. Heidän poikiaan olivat isäänsä Pielisjärven kirkkoherrana seurannut Jakob Stenius nuorempi eli Koski-Jaakko sekä Sulkavan kirkkoherra Karl Stenius (1742–1810).


title: Jakob Stenius nuorempi

text: Jakob Stenius nuorempi eli Koski-Jaakko (2. helmikuuta 1732 Artjärvi – 5. helmikuuta 1809 Pielisjärvi) oli koskenperkauksistaan tunnettu Pielisjärven kirkkoherra ja lääninrovasti.


title: Jakob Stenius nuorempi

text: Steniuksen vanhemmat olivat Pielisjärven kirkkoherra Jakob Stenius vanhempi eli Korpi-Jaakko ja Anna Elisabet Printz. Hän pääsi ylioppilaaksi Uppsalassa 1748 ja opiskeli sitten Uppsalan yliopistossa ja Turun akatemiassa. Stenius vihittiin papiksi 1767.


title: Jakob Stenius nuorempi

text: Stenius oli Uppsalassa Carl Linnén oppilaana ja hän oli Turun akatemian mekaniikan ja hydrauliikan dosenttina vuodesta 1760 (tuli virkaan 1767). Hän johti koskenperkaustöitä Satakunnassa 1757–1758 ja Pohjanmaalla 1759–1766. Stenius oli isänsä jälkeen Pielisjärven kirkkoherrana 1768–1809. Hän sai rovastin arvon 1776 ja hänestä tuli lääninrovasti 1802.


title: Acius

text: Pyhä Acius eli 300-luvulla. Hän oli katolinen diakoni, mahdollisesti opiskeli papiksi. Hänet vangittiin keisari Diocletianuksen vainojen aikana lähellä Ranskan Amiensia, jossa häntä kunnioitetaan. Hän on katolisen kirkon pyhimys ja hänen muistopäivänsä on 1. toukokuuta.


title: Gallotia auaritae

text: Gallotia auaritae on liskolaji, jota esiintyy vain Kanariansaariin kuuluvalla La Palman saarella. Liskon uskottiin hävinneen jo 500 vuotta sitten, mutta se löydettiin uudelleen vuonna 2007. Laji luokitellaan nykyään äärimmäisen uhanalaiseksi.


title: Rick Medlocke

text: Rick (Rickey) Medlocke (17. helmikuuta 1950 Jacksonville, Florida, Yhdysvallat) on amerikkalainen kitaristi-laulaja, joka parhaiten muistetaan Blackfoot-yhtyeen keulahahmona. Tällä hetkellä hän on Lynyrd Skynyrd-yhtyeen kitaristi.


title: Rick Medlocke

text: Medlocke aloitti esiintyjän uransa jo 3-vuotiaana. Hänen isoisänsä, bluegrass-muusikko Shorty Medlocke opetti hänet soittamaan banjoa ja myöhemmin Rick siirtyi kitaraan ja soitti myös rumpuja Shortyn yhtyeessä 8-vuotiaana. Hän omasi myös hyvän lauluäänen ja opetteli soittamaan kitaraa ja laulamaan yhtäaikaa.


title: Rick Medlocke

text: Vuonna 1969 Medlocke perusti ystäviensä kanssa hard rock-vaikutteisen southern rock-yhtye Blackfootin, joka nousi suosioon 1970-1980-luvun taitteessa "Train Train"- ja "Fly Away"-hiteillä sekä albumeilla kuten "Strikes" ja "Marauder". Vuosikymmenen puolivälissä suosio hiipui ja yhtye hajosi. Vuodet 1987-1996 Medlocke pyöritti yhtyettä vaihtelevilla muusikoilla tehden vielä kolme albumia. 2000-luvulla Blackfoot on kasattu uudelleen ilman Medlockea.


title: Rick Medlocke

text: Medlocke liittyi Lynyrd Skynyrdiin ensimmäisen kerran jo vuonna 1971 rumpaliksi, mutta erosi kuitenkin jo vuoden jälkeen. Hän halusi toimia kitaristina ja perusti Blackfootin uudelleen. Vuonna 1996 Gary Rossington kutsui hänet yhtyeeseen kitaristiksi edesmenneen Allen Collinsin korvaajaksi ja Medlocke on ollut yhtyeessä siitä lähtien.


title: Rick Medlocke

text: Rick Medlocke on harrastanut näyttelemistä jo kouluajoista lähtien. Vuonna 2000 hän oli mukana William Shatnerin elokuvassa "Groom Lake". Hän on myös ollut mukana TV:ssä ja eri mainoksissa.


title: Rick Medlocke

text: Medlocke kärsi lapsuudessaan kroonisista keuhkovaivoista ja hänen toinen keuhkonsa on poistettu.


title: Arvosana

text: Arvosana on koulutuksessa käytettävä arvio kokeen, kurssin, oppiaineen opiskelun, päättötyön, opinnäytteen tai tutkielman onnistumisesta. Arvosanoja voidaan antaa numeroin, kirjaimin tai erityisin sanoin, joilla on merkityksensä. Arvosanan antaa tyypillisesti auktoriteetin roolissa oleva opettaja luettuaan palautetun vastauksen tai työn ja arvosana merkitään oppilaan koepaperiin tai syötetään kurssien arvosanoja sisältävään tietojärjestelmään. Arvosanat saattavat näkyä jälkikäteen tutkintotodistuksessa tai opintosuoritusotteessa. Numeroin annetuista arvosanoista voidaan laskea keskiarvo.


title: Arvosana

text: Suomen peruskouluissa ja lukioissa kokeiden arvosanat ovat jotakuinkin samat, mutta ne voivat olla myös kokonaislukujen väliltä. Esimerkiksi arvosanojen 8 ja 9 välille sijoittuvat kokeissa arvosanat 8+ (8,25), 8½ (8,50) ja 9– (8,75). Todistukseen oppilas voi kuitenkin saada vain kokonaisia numeroita arvosanoiksi.


title: Arvosana

text: Yllä mainittujen lisäksi joistakin aineista ei ammattikouluissa anneta lainkaan arvosanaa, vaan ne merkitään suoritetuksi (S).


title: Arvosana

text: Aiemmin Suomen yliopistoissa oli yleisesti käytössä asteikko 0—3, jossa


title: Arvosana

text: Vuosina 1970–1995 käytössä oli kuusiportainen asteikko, jossa toiseksi korkeimpana arvosanana "laudatur"-arvosanan jälkeen oli "magna cum laude approbatur". Tällöin laudatur-arvosanasta sai kuusi pistettä (puoltoääntä), kun taas vuodesta 1996 alkaen "laudatur" antaa seitsemän pistettä. Vuonna 1996 entinen arvosana laudatur jaettiin kahdeksi eri arvosanaksi.


title: Arvosana

text: Ennen vuotta 1970 ylioppilaskokeista ja ylioppilastutkinnosta annettiin vain arvosanat "laudatur", "cum laude approbatur" ja "approbatur" sekä "improbatur".


title: Arvosana

text: Yliopistolliset väitöskirjat arvosteltiin aikaisemmin yllä olevalla kahdeksanportaisella latinankielisellä asteikolla (ylimpänä "laudatur", alimpana "improbatur"). Jos väitöskirjassa ei ole erityisiä ansioita eikä selkeitä puutteita ja se täyttää väitöskirjalta vaadittavat kriteerit, sille annetaan tyypillisesti mainesana (arvosana) "cum laude approbatur". Selkeät puutteet alentavat arvosanaa ja ansiot nostavat sitä. Erityiset ansiot voivat myös kompensoida selkeitä puutteita, jolloin tällaiset ansiot nostavat puutteellisen väitöskirjan arvosanaa.


title: Arvosana

text: Lisensiaatintyöt arvostellaan soveltuvin osin myös yllä olevalla kahdeksanportaisella asteikolla kuin väitöskirjat.


title: Arvosana

text: Helsingin yliopiston väitöskirjat arvioidaan nykyisin asteikolla hylätty, hyväksytty, kiittäen hyväksytty. Tampereen yliopisto käyttää arvioinnissa asteikkoa: hyväksytty, hyvä ja erinomainen.


title: Arvosana

text: "Laudatur" on ylioppilaskokeen korkein arvosana. Ylioppilaskokeessa arvosanan laudatur saa noin 5 % kunkin kokeen osallistujista.


title: Arvosana

text: Vuonna 1996 ylioppilastutkinnon laudatur jaettiin kahteen osaan kilpailun korkeimmista arvosanoista koventuessa. Entisiä laudaturin alimpia arvosanoja alettiin merkitä e:llä ("eximia cum laude approbatur"). Ennen kyseistä vaihdosvuotta laudaturin sai siis huomattavasti helpommin. Nykyisin ennen vuotta 1996 saatu laudatur-arvosana rinnastetaan eximia cum laude approbatur -arvosanaan saadusta koepistemäärästä riippumatta.


title: Arvosana

text: Suomalaisessa kouluarvostelussa (4–10) "laudatur" vastaa arvosanaa 10. Ennen arvosanan "eximia cum laude approbatur" käyttöönottoa vuonna 1996 "laudatur" vastasi arvosanoja 9 ja 10.


title: Arvosana

text: 'Laudatur' on latinaa ja tarkoittaa "ylistettävä", tulee latinan kielen sanasta "laus" ('kunnia , ylistys').


title: Arvosana

text: Laudatur on pro gradu -tutkielman, lisensiaatintutkielman ja väitöskirjan korkein arvosana. Pro gradu -tutkielmasta annetaan vain hyvin harvoin tämä korkein arvosana. Tutkielman tulee tällöin olla tieteellisesti poikkeuksellisen ansiokas eikä siinä saa olla puutteita. Perinteisesti laudatur-arvosanalla hyväksyttyä pro gradua voitiinkin pitää valmiina lisensiaatintutkielmana.


title: Arvosana

text: Laudatur oli aiemmin myös korkein oppiaineessa suoritettava oppimäärä yliopistossa. Nykyisin laudatur-opintoja vastaavat oppiaineen syventävät opinnot. Alemmat oppimäärät olivat "approbatur" ja "cum laude approbatur".


title: Arvosana

text:
"Eximia cum laude approbatur" on ylioppilaskokeen toiseksi korkein arvosana.
Ylioppilaskokeessa se on otettu käyttöön vasta vuonna 1996 vastaamaan alimpia laudaturin arvosanoja. Arvosanan eximia saa noin 15 % kunkin kokeen osallistujista.


title: Arvosana

text: Suomalaisessa kouluarvostelussa (4–10) "eximia cum laude approbatur" vastaa lähinnä arvosanaa 9.


title: Arvosana

text: Eximia cum laude approbatur on pro gradu -tutkielman, lisensiaatintyön ja väitöskirjan toiseksi korkein arvosana. Tällaisen arvosanan saadakseen tutkielmassa tulee olla huomattavia tieteellisiä ansioita ja siinä ei saa olla puutteita. Arvosana on jokseenkin harvinainen, ja sen saa tyypillisesti vain noin 5 % pro gradu -tutkielmista.


title: Arvosana

text: "Magna cum laude approbatur" on ylioppilaskokeen kolmanneksi korkein arvosana. Ylioppilaskokeessa arvosanan m saa noin 20 % kunkin kokeen osallistujista. Alun perin sitä ei käytetty, vaan mahdollisia olivat vain arvosanat improbatur, approbatur, cum laude approbatur ja laudatur. Arvosana "magna cum laude approbatur" samoin kuin "lubenter approbatur" lisättiin ylioppilastutkinnon arvosteluasteikkoon vuonna 1970.


title: Arvosana

text: Suomalaisessa kouluarvostelussa (4–10) "magna cum laude approbatur" vastaa lähinnä arvosanaa 8.


title: Arvosana

text: Magna cum laude approbatur on pro gradu -tutkielman, lisensiaatintyön ja väitöskirjan kolmanneksi korkein arvosana. Se merkitsee, että tutkielma on keskimääräistä parempi, syvempi tai laajempi, mutta se ei ole tieteellisesti erityisen ansiokas.


title: Arvosana

text: "Cum laude approbatur" on ylioppilaskokeen neljänneksi korkein arvosana. Ylioppilaskokeessa sen saa noin 24 % kunkin kokeen osallistujista eli prosentuaalisesti se on ylioppilaskokeen yleisin arvosana.


title: Arvosana

text: Suomalaisessa kouluarvostelussa (4–10) "cum laude approbatur" vastaa lähinnä arvosanaa 7. Ennen arvosanan "magna cum laude approbatur" käyttöönottoa vuonna 1970 se vastasi arvosanoja 7 ja 8.


title: Arvosana

text: Cum laude approbatur on pro gradu -tutkielmien, lisensiaatintöiden ja väitöskirjojen mediaaniarvosana. Se on tyypillisesti sellaisen pro gradu -tutkielman arvosana, joka täyttää opinnäytetyöltä vaadittavat kriteerit ja jossa ei ole selkeitä puutteita mutta ei myöskään erityisiä ansioita. Tämä on tutkielman tavoitetaso.


title: Arvosana

text: Cum laude approbatur oli ennen myös keskimmäinen jossakin oppiaineessa suoritettava oppimäärä yliopistossa. Nykyisin näitä opintoja kutsutaan yleisesti aineopinnoiksi. Sitä alempi oppimäärä oli "approbatur" ja korkeampi oppimäärä "laudatur". Puhekielessä cum laude approbatur -opinnot kulkivat nimellä "cumu".


title: Arvosana

text: "Non sine laude approbatur" ("ei ilman kiitosta hyväksytään") -arvosanaa ei käytetä ylioppilaskokeissa lainkaan. Se on käytössä vain yliopistoissa.


title: Arvosana

text: Suomalaisessa kouluarvostelussa (4–10) arvosanaa "non sine laude approbatur" vastaavaa kategoriaa ei tunneta, mutta se asettuisi suunnilleen arvosanojen 6 ja 7 väliin.


title: Arvosana

text: Non sine laude approbatur on yliopistollinen arvosana pro gradu -tutkielmien, lisensiaatintutkielmien ja väitöskirjojen arvostelussa. Se tarkoittaa, että työ ei kaikilta osin vastaa tavoitetasoa ja on keskimääräistä heikompi. Tämä arvosana sijoittuu lubenter approbaturin ja cum laude approbaturin väliin.


title: Arvosana

text: "Lubenter approbatur" on ylioppilastutkinnon toiseksi alin hyväksytty arvosana. Alun perin sitä ei käytetty ylioppilaskokeessa, vaan mahdollisia olivat vain arvosanat improbatur, approbatur, cum laude approbatur ja laudatur. Arvosana "lubenter approbatur" samoin kuin "magna cum laude approbatur" lisättiin ylioppilastutkinnon arvosteluasteikkoon vuonna 1970.


title: Arvosana

text: Suomalaisessa kouluarvostelussa (4–10) "lubenter approbatur" vastaa lähinnä arvosanaa 6.


title: Arvosana

text: Lubenter approbatur on toiseksi alin yliopistollinen arvosana. Se annetaan tutkielmille, joissa on huomattavia puutteita ja jotka ovat vaatimattomia tai tieteellisesti pinnallisia.


title: Arvosana

text: "Approbatur" on ylioppilaskokeen alin hyväksytty arvosana.


title: Arvosana

text: Suomalaisessa kouluarvostelussa (4–10) "approbatur" vastaa lähinnä arvosanaa 5. Ennen arvosanan "lubenter approbatur" käyttöönottoa vuonna 1970 se vastasi arvosanoja 5 ja 6.


title: Arvosana

text: Approbatur on pro gradu -tutkielmien, lisensiaatintöiden ja väitöskirjojen alin hyväksytty arvosana.


title: Arvosana

text: Approbatur oli ennen myös alin oppiaineessa suoritettava oppimäärä yliopistossa. Nykyisin approbatur-arvosanaa vastaavat perusopinnot. Korkeammat oppimäärät olivat "cum laude approbatur" ja "laudatur". Approbatur-opintoja kutsuttiin puhekielessä "appro"ksi.


title: Arvosana

text: "Improbatur" on lukion ylioppilaskokeessa hylätty eli alhaisin arvosana. Mikäli abiturientti saa arvosanan "improbatur" pakolliseksi määrätystä aineesta, hänestä ei tule ylioppilasta, ellei hän pysty tutkintoaikanaan korottamaan arvosanaa tai kompensoimaan sitä muilla suorituksilla.


title: Arvosana

text: Improbatur jakautuu myös ryhmiin i+, i, i– ja i= sen mukaan, kuinka lähelle läpipääsyn pisterajaa kokelas on yltänyt. Vaikka abiturientti reputtaisikin kokeensa, arvosana on mahdollista kompensoida hyväksytyksi siinä tapauksessa, että kokelas on muista suorituksistaan kerännyt kylliksi kompensaatiopisteitä.


title: Arvosana

text: Suomalaisessa kouluarvostelussa (4–10) "improbatur" vastaa arvosanaa 4.


title: Arvosana

text: Improbatur tarkoittaa yliopistossa hylättyä arvosanaa. Arvosanaa "improbatur" ei anneta pro gradu -tutkielmille, koska hylätty tutkielma ei ole tutkielma ensinkään eikä kandidaatin tai maisterin oppiarvoa voida myöntää hylätyn pro gradu -tutkielman perusteella.


title: Arvosana

text: Eurooppalaisen opintosuoritusten ja arvosanojen siirto- ja kertymisjärjestelmän eli ECTS:n mukaiset arvosanat ovat:


title: Harjun villatehdas

text: Harjun villatehdas oli suomalainen villalankoja, sarkaa ja peitevilttejä valmistanut tehdas, joka toimi Valkealassa vuodesta 1898 aina 1950-luvun lopulle. Tehtaan perusti vuonna 1898 maisteri August Aleksander (tai Alexander) Andersson (1862–1940). Hirsistä tehty kaksikerroksinen tehdasrakennus sijaitsi Kymijoen Lappakoskessa, itärannan vieressä olevassa pienessä saaressa, lähellä Savon radan Harjun asemaa. Se oli rakennettu osittain virtaavan veden päälle, ja se sai käyttövoimansa turbiinien välityksellä suoraan koskesta. Rakennuksessa oli sekä karstaamo, kehräämö että kutomo. Vuonna 1912 tehtaassa oli 52 työntekijää ja vuotuinen myynti 300 000 markkaa. Vuonna 1916 villatehtaan verotettavat tulot olivat 60 300 markkaa.


title: Harjun villatehdas

text: Villatehdas toimi "Harju Yllefabrik"("s")" Aktiebolag" -nimisenä osakeyhtiönä vuosina 1898–1921 ja vuodesta 1923 lähtien toiminimellä "Harjun Villatehdas". August Anderssonin jälkeen tehdasta johti hänen poikansa Elis Albert Antskog vuoteen 1945 saakka, ja sen jälkeen Eliksen leski Hanna Antskog. Tehtaan toiminta päättyi 1950-luvun loppupuolella, mahdollisesti vuonna 1956. Koneet myytiin Pohjanmaalle, ja itse tehdasrakennus purettiin osittain 1960-luvun lopulla ja kokonaan vuonna 1982.


title: Harjun villatehdas

text: Alueella on säilynyt tehtaan isännöitsijän asuinrakennus ”Villala” vuodelta 1915.


title: Utrio

text: Utrio tarkoittaa seuraavia:


title: Burunlurikki

text: Burunlurikki ("Charmosyna toxopei") on äärimmäisen uhanalainen Burun saarella Indonesiassa elävä melanesianlurikkehin kuuluva kaija. Lajista tiedetään tavatun vain seitsemän yksilöä.


title: Burunlurikki

text: Kooltaan burunlurikki on noin 16 cm. Koiras on väriltään vihreä lukuun ottamatta vaalean sinistä otsakruunua sekä keltaista pyrstön kärkeä. Naaraalla on selkeämpi kruunu ja voimakkaamman keltainen pyrstön kärki. Nokka, iiris ja koivet ovat lajilla oranssit. Burunlurikin voi sekoittaa naaras vuorikaijaseen ("Micropsitta bruijnii"), jonka pyrstö on kuitenkin lyhyempi ja jolla on selkeästi vaaleammat kasvot sekä kurkku.


title: Burunlurikki

text: Burunlurikin elinympäristöä ovat metsät 850–1 000 metrin korkeudessa. Ravintonaan laji käyttää kasvien mettä sekä siitepölyä. Burunlurikkien on nähty liikkuvan pareittain, mutta ne todennäköisesti muodostavat myös noin 10 yksilön ryhmiä.


title: Burunlurikki

text: Siebers raportoi 1931, että Toxopeus pyydysti seitsemän yksilöä liimalla ja niitä pidettiin häkissä. Kaikki kuolivat viikon kuluessa.


title: Burunlurikki

text: Burunlurikkikannan suuruudeksi arvioidaan 50–250 yksilöä . Burun saarella on raivattu metsää suurin määrin maanviljelysmaaksi, ja elinympäristön väheneminen onkin suurin uhka linnuille. Saarella on kuitenkin myös koskemattomia vuoristometsiä.


title: Satyyri (verkkolehti)

text: Verkkolehti Satyyri (myös lyhyesti "Satyyri") oli 13. maaliskuuta 2007 perustettu, 4–5 kertaa vuodessa ilmestyvä verkkolehti, joka julkaisi tekstejä ja luovia töitä kulttuurin eri alueilta.


title: Satyyri (verkkolehti)

text: Verkkolehti ilmoittaa tavoitteekseen kehittyä jatkuvasti omien rajojensa sisä- ja ulkopuolella, kannustaa yksilölliseen luomistyöhön ja omalta osaltaan rakentaa sanan- ja ilmaisunvapautta. Satyyri pyrkii olemaan poliittisesti ja uskonnollisesti sitoutumaton julkaisu, jonka aatteelliset aspektit perustuvat yksilölliseen luovuuteen ja ilmaisun vapauteen sekä yksilötasolla tapahtuvan luomistyön kehittämiseen.


title: Satyyri (verkkolehti)

text: Verkkolehti Satyyrin julkaisee Light Movement. Lehti on maksuton ja julkinen palvelu.


title: Satyyri (verkkolehti)

text: Lehti lakkautettiin 2015.


title: Satyyri (verkkolehti)

text: Verkkolehti oli ilmoittanut keskeisen tavoitteensa kolmiosaiseksi:


title: Satyyri (verkkolehti)

text: Janne Räikkönen toimi verkkolehden vastaavana päätoimittajana 13.3.2007 alkaen ja Karoliina Kantola varapäätoimittajana 21.9.2008 alkaen.


title: Satyyri (verkkolehti)

text: Tähän mennessä Satyyri on julkaissut seitsemän numeroa.


title: Häivelentokone

text: Häivelentokone eli häivekone on lentokone, jonka rakentamisessa on hyödynnetty häiveteknologiaa. Koneen muotoilussa on pyritty siihen, että se olisi hiljainen ja sen havaitseminen kaukaa olisi vaikeaa silmämääräisesti tai tutkan avulla. Historian ensimmäisen häivelentokoneen, koekoneen asteelle jääneen Horten Ho 229:n, rakensivat saksalaiset toisen maailmansodan lopulla.


title: Häivelentokone

text: Häivelentokoneita on pääasiassa sotilaskäytössä. Niille on ominainen kolmiomainen, litteä rungon muoto, jonka ansiosta kone ei heijasta tutkan lähettämää signaalia takaisin frekvenssilähdettä kohti. Häivelentokoneista tunnetuimpia on amerikkalaisen ilmailuyhtiö Lockheedin F-117A Nighthawk -häivepommikone.


title: Häivelentokone

text: Tutkan ja lentokoneen välinen suunta-ero voi olla merkittävä tekijä koneiden näkymisen ja piiloutumisen välillä.


title: American Federation of Labor

text: American Federation of Labor (AFL) oli yksi ensimmäisistä ammattiliitoista Yhdysvalloissa. Sen perusti Samuel Gompers Columbuksessa, Ohiossa vuonna 1886. AFL oli suurin ammattiliitto Yhdysvalloissa ennen CIO:n syntymistä vuonna 1932. Myöhemmin molemmat järjestöt yhdistyivät AFL-CIO ammattijärjestöksi vuonna 1955.


title: American Federation of Labor

text: AFL ajoi konservatiivista työolojen parantamista ilman poliittisia tavoitteita. Sen vastakohtana oli Sosialistipuolue tai vielä enemmän radikaali Industrial Workers of the World (IWW)-järjestö.


title: Guntram (Burgundi)

text: Guntram (Gunthchramn tai Gontran, 545–592) oli Burgundin frankkilainen kuningas vuosina 561–592.


title: Guntram (Burgundi)

text: Guntram oli Klotar I:n poika, ja Klotarin kuoltua frankkien valtakunta jaettiin hänen poikiensa kesken. Guntramin osuudeksi tuli Burgundi ja Orléans. Guntramin hallintokaudella langobardit tekivät useita hyökkäyksiä Burgundiin aiheuttaen suurta vahinkoa. Guntram pyrki myös sovittelemaan veljiensä Sigebert I:n ja Kilperik I:n välistä riitaa. Kilperikin kuoltua hänen leskensä Fredegunda pyysi suojaa Guntramilta.


title: Guntram (Burgundi)

text: Guntramilta ei jäänyt omia miespuolisia perillisiä, sillä hänen poikansa kuolivat nuorina. Sen vuoksi kuningaskunta siirtyi hänen veljenpojalleen Kildebert II:lle, jonka Guntram oli adoptoinut.


title: Ambrief

text: Ambrief on kunta Aisnen departementissa Ranskassa. Vuonna 2013 siellä oli arviolta 68 asukasta. Kunnan pinta-ala on 4,5 neliökilometriä.


title: CIO

text: CIO (Congress of Industrial Organisations) oli yhdysvaltalainen vuonna 1932 perustettu teollisuusalan ammattiliitto. CIO:n puheenjohtajana toimi muun muassa Walter Reuther. CIO ja AFL yhdistyivät AFL-CIO:n ammattijärjestöksi vuonna 1955.


title: Pacius

text: Pacius on seuraavien henkilöiden sukunimi:


title: Juvincourt-et-Damary

text: Juvincourt-et-Damary on kunta Aisnen departementissa Ranskassa. Vuonna 2013 siellä oli arviolta 570 asukasta. Kunnan pinta-ala on 29,82 neliökilometriä.


title: Pitkänokkatikat

text: Pitkänokkatikat ("Melanerpes") on tikkojen heimoon kuuluva lintusuku.


title: Paljassilmätikkaset

text: Paljassilmätikkaset ("Sasia") on tikkojen heimoon kuuluva lintusuku.


title: Dolikhe

text:
Dolikhe (, ) oli antiikin aikainen kaupunki ja kaupunkivaltio ("polis") Perrhaibian maakunnassa Thessaliassa Kreikassa. Se sijaitsi Elassónan kunnan alueella itään Sarantáporon kylästä lähellä nykyistä, kaupungista nimensä ottanutta Dolíchin kylää.
Dolikhe sijaitsi Olympos-vuoren juurella. Se muodosti yhdessä kahden muun kaupungin, Azoroksen ja Pythionin, kanssa Perrhaibian Tripoliin nimellä tunnetun kaupunkiliiton. Dolikhe kukoisti erityisesti hellenistisellä kaudella 200-luvulla eaa. sekä edelleen roomalaisella kaudella.


title: Dolikhe

text: Dolikhen akropolis eli linnavuori oli ympäröity noin kolme metriä paksulla linnoitusmuurilla, joka oli varustettu torneilla noin 30 metrin välein. Akropoliin itäpuolella sijainneen alakaupungin, jonka koko oli noin 500 aaria, ympärillä oli toiset muurit. Alue ulottui Titaresios-joelle (nyk. Titarísios). Alakaupungin länsimuuria, jossa myös on ollut tornit, on löydetty noin 75 metrin matkalta. Akropoliin eteläpuolelta on löydetty noin 85 metriä pitkän stoan eli pylväshallin rauniot.


title: Kääpiötikat

text: Kääpiötikat ("Veniliornis") on tikkojen heimoon kuuluva lintusuku.


title: Leo Hildén

text: Erik Leopold (Leo) Hildén (26. heinäkuuta 1876 Oulu – 31. maaliskuuta 1945 Helsinki) oli suomalainen insinööri ja päätoimittaja sekä sosialidemokraattien kansanedustaja.


title: Leo Hildén

text: Hildén syntyi valtioneuvos Berndt Erik Konstantin Hildénin ja Johanna Lovisa Christianssonin lapsena vuonna 1876 Oulussa. Hän suoritti lyseon ja jatkoi opintojaan Neustadtissa Saksassa Städtisches Technikum -oppilaitoksessa. Vuonna 1900 hän valmistui insinööriksi Karlsruhen teknillisestä korkeakoulusta. Saksassa Hildén työskenteli valmistumisensa jälkeen Volthin soitintehtaassa Heidenheimissa. Suomeen palattuaan hän työskenteli Oulun emaljitehtaan ja ab Ferrumin teknillisenä johtajana sekä myöhemmin Grönblomin koneliikkeen edustajana ja Arbetarbladetin päätoimittajana.


title: Leo Hildén

text: Kansanedustajana Hildén toimi vuosina 1919-1922 edustaen Uudenmaan läänin vaalipiiriä. Eduskunnassa hän oli jäsenenä mm. Suuressa valiokunnassa, Sivistysvaliokunnassa ja Valtiovarainvaliokunnassa. Lisäksi hän oli jäsenenä Suomen ruotsalaisen työväenliiton liittotoimikunnassa. Eduskuntatyönsä jälkeen Hildén työskenteli yli kahdenkymmenen vuoden ajan Lahden piirin ammattientarkastajana.


title: Leo Hildén

text: Hildén oli naimisissa vuodesta 1904 lähtien Georgina Öllerin kanssa.


title: Kivisenoja

text: Kivisenoja on kylä Punkalaitumen kunnan itäosassa Urjalan vastaisella rajalla. Kivisenojan naapurikyliä ovat Punkalaitumen puolella Oriniemi pohjoisessa ja lännessä, Koskioinen lounaassa, Urjalan puolella Tursa ja Puolimatka etelässä, Urjalankylä, Vahonen, Pappilankylä idässä ja Halkivaha koillisessa.


title: Kivisenoja

text: Kivisenojan eteläosan kautta virtaa Punkalaitumenjokeen laskeva Kivisenoja. Kivisenojan länsiosan kautta kulkee maantie 12757 Oriniemestä Tursaan ja kylän eteläosan kautta maantie 13703 Tursasta Vahosiin.


title: Kivisenoja

text: Kivisenojan kansakoulu aloitti toimintansa vuonna 1902 ja alakoulu aloitti toimintansa 1928. Kivisenojan koulu lakkautettiin vuonna 1968 ja kylän lapset kuljetetaan nykyisin Oriniemessä sijaitsevaan Pohjoisseudun kouluun. Kivisenojalla toimi 1900-luvulla kaksi osuuskauppaa. SOK:lainen Tursankankaan Osuuskauppa perusti sivumyymälän kylään vuonna 1929 ja Punkalaitumen Osuuskauppa vuonna 1939. Kivisenojalla on toiminut aiemmin myös meijeri. Kivisenojan pienviljelijäyhdistys on perustettu vuonna 1924.


title: Kivisenoja

text: Tunnettuihin kivisenojalaisiin kuuluu siellä syntynyt, myöhemmin Urjalassa kauppiaana ja Nummella maanviljelijänä toiminut valtiopäivämies Kaarle Ojanen (1851—1927), jonka kotitalo oli Kivisenojan Tuorre.


title: Radio Melodia

text: Radio Melodia oli suomalainen radiokanava. Radioasema aloitti toimintansa turkulaisena paikallisradiona 29. syyskuuta 2008. Radio Melodian omisti TS-Yhtymä, ja samalla yrityksellä on myös kaksi muuta kanavaa eli Auran Aallot ja Zoom FM. Toimiluvan haltija oli Turun Paikallisradio Oy. Radioaseman musiikki koostui viiden vuosikymmenen klassikoista ja kotimaisista iskelmä- ja tanssimusiikin suosikeista. Noin puolet soitetusta musiikista oli suomenkielistä. Radio Melodian edeltäjä oli Radio Majakka.


title: Radio Melodia

text: Juonnettua ohjelmaa Radio Melodialla oli arkisin kello 6.30–11.00. Toimittajana oli Henna-Riikka Myrskylä.


title: Radio Melodia

text: Lauantaisin Radio Melodian ohjelmistossa oli "Sävel soi" -toivemusiikkiohjelma kello 17–20.


title: Radio Melodia

text: 11. heinäkuuta 2016 nykyisillä Radio Melodian taajuuksilla aloitti Helmiradio. Helmiradion laajeneminen lopetti Radio Melodian toiminnan.


title: Radio Melodia

text: Radio Melodia lähetti ympäri vuorokauden neljällä eri taajuudella:


title: Tikkaset

text: Tikkaset ("Picumnus") on tikkojen heimoon kuuluva lintusuku.


title: Dan-Ola Eckerman

text: Dan-Ola Eckerman (26. maaliskuuta 1964 Vaasa – 25. toukokuuta 1994 Turku) oli suomalainen jalkapallomaalivahti.


title: Dan-Ola Eckerman

text: Vuosina 1983–1991 Eckerman pelasi Turun Palloseurassa kaikkiaan 175 pääsarjaottelua ja voitti Suomen Cupin vuonna 1991. Suomen A-maajoukkueessa hän pelasi neljä ottelua.


title: Dan-Ola Eckerman

text: Eckerman menehtyi leukemiaan 30-vuotiaana. Hänet nimettiin Veikkausliigan legendaksi vuonna 2011.


title: Jaime St. James

text: Jaime St. James (oik. James Pond, s. 1960, Portland, Yhdysvallat) on yhdysvaltalainen muusikko, joka muistetaan parhaiten Black 'n Bluen ja Warrantin laulajana.


title: Jaime St. James

text: Black 'n Blueen James liittyi vuonna 1981. Black 'n Blue oli suosionsa huipulla 1984-1987, jolloin lopetti uransa. James on ollut mukana kaikilla viidellä studioalbumilla. Black 'n Blue hajosi monta kertaa ja vuonna 1997 yhtye menetti oman kirkkaan tähtnsä, kitaristi Tommy Thayerin, joka siirtyi Cold Gin nimiseen Kiss-coveryhtyeeseen, jonka kautta Thayer myös pääsi yhteistyöhön Kissin kanssa ja lopulta yhtyeen kitaristiksi alkuperäiskitaristi Ace Frehleyn erottua yhtyeestä. Black 'n Bluen albumit 80-luvulla olivat menestyksiä mutta yksikään myöhempi albumi ei ole yltänyt kultalevyyn oikeuttavaan myyntiin.


title: Jaime St. James

text: Warrant oli eräänlainen sivuharrastus Jamesille Black 'n Bluen hajottua kolmannen kerran. Hän keskittyi enemmänkin uusien kappaleiden kirjoittamiseen Black 'n Bluelle, sillä hänellä oli suunnitelmissa upea reunion-kiertue. Silloinen kitaristi Shawn Sonneschein saisi poistua ja Tommy Thayer tulla tilalle. Thayer kieltäytyi, koska Kiss suunnitteli valtavaa Euroopan kiertuetta vuodeksi 2008. Myöhemmin Thayer kuitenkin suostui esiintymään muutaman keikan ajan, jos reunion joskus tapahtuisi. Vuonna 2007 Warrantiin kyllästynyt James perusti Black 'n Bluen uudelleen ja Thayer esiintyi pari keikkaa, mutta samana vuonna Black 'n Blue hajosi ja James oli taas Warrantissa. Vuonna 2008 James kasasi Black 'n Bluen viidennen kerran ja erosi Warrantista.


title: Jaime St. James

text: Cold Gin on vähemmän suosiota saanut Kiss-coveryhtye johon kitaristi Tommy Thayer liittyi vuonna 1997 erotessaan Black 'n Bluesta. James seurasi perässä, mutta Thayerin lähdettyä vuonna 2002 kitaristiksi Kissiin, Cold Gin hajosi ja James kasasi Black 'n Bluen uudelleen.


title: Coenraad Johannes van Houten

text: Coenraad Johannes van Houten (15. maaliskuuta 1801 Amsterdam – 1887 Weesp) oli hollantilainen kemisti ja suklaatehtailija. Hän pyrki parantamaan suklaan veteen sekoittuvuutta ja keksi niin sanotun hollantilaismenetelmän, jossa suklaata käsitellään alkalisuoloilla (kalium- tai natriumkarbonaateilla). Käsittely muun muassa parantaa suklaan veteen sekoittuvuutta, nostaa sen pH:ta, miedontaa suklaan makua ja tehostaa suklaan väriä. Hollantilaismenetelmä, jota on toki kehitetty van Houtenin jälkeen, on edelleen laajassa käytössä teollisuudessa, sillä se sallii erilaisten väri- ja makuprofiilien kehittämisen.


title: Coenraad Johannes van Houten

text: Van Houtenin puristimen, jolla suklaamassan rasvan saattoi vähentää lähes puoleen, keksi Coenraad van Houtenin isä Casparus van Houten (1770-1858).


title: Långsjö (täsmennyssivu)

text: Långsjö voi tarkoittaa seuraavia:


title: Laigny

text: Laigny on kunta Aisnen departementissa Ranskassa. Vuonna 2013 siellä oli arviolta 209 asukasta. Kunnan pinta-ala on 10,83 neliökilometriä.


title: Mylai (Thessalia)

text: Mylai (, ) oli antiikin aikainen kaupunki ja kaupunkivaltio ("polis") Perrhaibian maakunnassa Thessaliassa Kreikassa. Roomalainen historioitsija Livius kertoo sen sijainneen strategisesti tärkeällä paikalla lähellä Khyretiaita.


title: Mylai (Thessalia)

text: Mylai vartioi tärkeää Titaresios-joen solaa, joka johti Perrhaibiasta Pelasgiotiksen alueelle. Kaupungin kansalaisesta käytettiin etnonyymiä "Mylaios" (). Kolmannen makedonialaissodan aikana vuonna 171 eaa. Makedonian kuningas Perseus valloitti kaupungin hyökätessään Thessaliaan.


title: Mylai (Thessalia)

text: Mylain oletetaan sijainneen nykyisen Elassónan kunnan Mesochórin kylän tienoilla.


title: François Bonlieu

text: François Bonlieu (21. maaliskuuta 1937 Juvincourt-et-Damary, Ranska – 18. elokuuta 1973 Cannes) oli ranskalainen alppihiihtäjä ja olympiavoittaja. Hän aloitti Ranskan maajoukkueessa jo 15-vuotiaana.


title: François Bonlieu

text: Bonlieu voitti kultaa suurpujottelussa Innsbruckin olympialaisissa 1964. Lisäksi hän voitti hopeaa ja pronssia MM-kilpailuista vuosina 1954 ja 1958.


title: François Bonlieu

text: Bonlieu tapettiin Cannesissa vuonna 1973 riidan jälkeen.


title: Laniscourt

text: Laniscourt on kunta Aisnen departementissa Ranskassa. Vuonna 2013 siellä oli arviolta 171 asukasta. Kunnan pinta-ala on kolme neliökilometriä.


title: Ultra Naté

text: Ultra Naté Wyche (s. 20. maaliskuuta 1968 Havre de Grace, Maryland) on yhdysvaltalainen laulaja, lauluntekijä, musiikkituottaja, promoottori ja DJ.


title: Ultra Naté

text: Hänen esittämiään kappaleita ovat muun muassa ”Free”, ”If You Could Read My Mind” ja ”Found a Cure”.


title: Falanna

text: Falanna (, ) oli antiikin aikainen kaupunki ja kaupunkivaltio ("polis") Perrhaibian maakunnassa Thessaliassa Kreikassa. Se sijaitsi Peneios-joen pohjoispuolella lounaaseen Gonnoksen kaupungista sen ja Orthen kaupungin välissä.


title: Falanna

text:
Kaupungin sanottiin saaneen nimensä Tyron tyttäreltä. Strabonin mukaan Homeroksen mainitseman Orthen kaupungin paikka olisi myöhemmin toiminut Falannan akropoliina, mutta Pliniuksella Falanna ja Orthe ovat erilliset kaupungit, ja myös nykyisin niitä pidetään erillisinä. Falannan nimiksi ja nimimuodoiksi mainitaan antiikin lähteissä myös "Falannos" ja "Hippia". Kaupungin kansalaisesta käytettiin etnonyymiä "Falannaios" ().
Falanna oli Perrhaibian tärkeimpiä kaupunkeja ja kukoisti klassisella kaudella 400- ja 300-luvuilla eaa. Se löi omaa hopea- ja pronssirahaa. Kaupungin sijainti oli strateginen, sillä se hallitsi erästä reittiä pohjoisesta Thessalian tasangoille. Kolmannen makedonialaissodan aikaan vuonna 171 eaa. se toimi Perseuksen joukkojen tukikohtana.


title: Falanna

text: Falanna sijoitetaan nykyisin Týrnavoksen kunnan alueelle nimellä Kastrí tunnetulle kukkulalle, joka sijaitsee noin kolme kilometriä kaakkoon Týrnavoksen kaupungista lähellä Ampelónaksen kylää. Sieltä on löydetty joitakin antiikin aikaisia jäänteitä. Aiemmin kaupungin paikaksi on ehdotettu myös kukkulaa Týrnavoksen Argyropoúleion (aiempi Karatsóli) kylän lähellä, josta myös on tehty joitakin löytöjä. Falannassa tiedetään olleen Athene Poliaalle omistettu temppeli, Haadeen ja Persefonen pyhäkkö sekä teatteri.


title: Falanna

text: Nykyinen Fálannan pieni kaupunki, joka sijaitsee kuusi kilometriä idempänä, on ottanut nimensä antiikin ajan kaupungilta. Asutuksen aiempi nimi oli Tatár.


title: Jouni Gröndahl

text: Jouni Gröndahl (s. 1938) on turkulainen entinen jalkapalloilija ja jääkiekkoilija, pelipaikaltaan maalivahti.


title: Jouni Gröndahl

text: Gröndahl pelasi Turun Palloseurassa ajalle tyypillisesti niin jalkapalloa kuin jääkiekkoakin, tosin jääkiekossa hänen roolinsa oli pääasiassa varamaalivahtina vuosina 1956–1958. Jalkapallossa Gröndahl pelasi TPS:ssä vuosina 1957–1970 kaikkiaan 383 ottelua, joista 206 pääsarjassa. Hän voitti joukkueessa Suomen mestaruuden vuonna 1968, yhden SM-hopean sekä kaksi -pronssia. Hän kuului myös 1960-luvulla Suomen A-maajoukkueeseen.


title: Lappion

text: Lappion on kunta Aisnen departementissa Ranskassa. Vuonna 2013 siellä oli arviolta 299 asukasta. Kunnan pinta-ala on 23,71 neliökilometriä.


title: Liivinranta

text: Liivinranta () on liiviläisten perinteisesti asuttama alue Latvian Kuurinmaan pohjoisrannikolla. Alue on noin 60 kilometriä pitkä ja siihen kuuluu 12 kalastajakylää. Sotien ja sulauttamispolitiikan takia alue on menettänyt valtaosan alkuperäisestä liiviläisasutuksestaan. Nykyään alueelle kohdistetaan suojelutoimia, joilla liiviläistä kulttuuria pyritään suojelemaan.


title: Liivinranta

text: Kuurinmaan rannikon liiviläiset ovat asuinalueensa vanhimpia tunnettuja asukkaita. DNA-tutkimusten perusteella on otaksuttu, että alueella olisi aikaisemmin asunut uralilaisia, jotka sulautuivat myöhemmin alueelle tulleisiin itämerensuomalaisiin ja baltialaisiin kansoihin. Osa tutkijoista katsoo, että uralilaista (suomalais-ugrilaista) kieltä puhuttiin Itämeren alueella aikaisintaan pronssikaudella, eikä kieltä voikaan päätellä geeneistä. Liiviläisten historiallinen asuinalue Kuurinmaalla ulottui melko syvälle sisämaahan. mutta vetäytyi hiljalleen rannikkoa kohti balttien sulauttaessa asukkaat itseensä. Keskiajalla kaikkia alueen asukkaita kutsuttiin nimityksellä kuurit, joka tarkentui myöhemmin tarkoittamaan alueen balttilaista väestöä. Tanskalainen arkkipiispa Absalon kävi ilmeisesti 1100-luvulla kastamassa muutamia rannikon asukkaita nykyisessä Kolkassa, mutta käännytettyjen määrä ei liene ollut suuri. Kuurinmaa alistettiin saksalaisen Kalparitariston valtaan vuoteen 1267 mennessä.


title: Liivinranta

text: Liiviläinen kulttuuri säilyi pidempään Liivinrannalla kuin varsinaisella Liivinmaalla johtuen siitä, että esimerkiksi sotien aiheuttamat tuhot eivät olleet siellä yhtä mittavat. Lisäksi alueen erotti latvialaisista metsä- ja suovyöhyke. Liivinranta kuului Kuurinmaan herttuakuntaan vuoteen 1795, jolloin Venäjä otti alueen haltuunsa. Liivinrannan asukkaat olivat vuokraviljelijöinä Dundagan ja Popen moisioille. Nika Schubergin johtaman kapinan jälkeen Liivinrannalta karkotettiin monia ja heidän tilalleen muutti latvialaisia. Ensimmäisessä maailmansodassa liiviläiset lähtivät venäläisten kehotuksesta evakkoon Latvian sisäosiin ja Viroon. Saksalaiset käyttivät liiviläisten taloja asemiensa rakennusaineena ja sodan päätyttyä palanneet liiviläiset löysivätkin kotinsa tuhottuna. Latvian itsenäistyttyä Liivinrannalla toimi useita suomalaisia ja virolaisia heimoaktivisteja, jotka saivat aikaan liiviläisten kansallisen heräämisen. Liiviläiset ottivat käyttöön oman lippunsa ja kansallislaulun, lisäksi Liiviläisten liitto aloitti toimintansa. Liivinrannalle suunniteltiin omaa kuntaansa ja asiasta tehtiin selvityspyyntö Latvian sisäasiainministerille, mutta suunnitelma ei toteutunut ennen toista maailmansotaa. Toinen maailmansota hajotti liiviläiset lopullisesti.


title: Liivinranta

text: Nykyisin alueen asukkaista vain pieni vähemmistö on liiviläisiä. Suurin keskittymä heitä on Kolkan kylässä, jossa vuonna 1995 asui 53 liiviläistä. Liivinranta on tarkoitettu kulttuurihistorialliseksi suojelualueeksi, mutta Latvian hallitus on harkinnut alueen muuttamista kansallispuistoksi. Liivinrannasta on tullut melko suosittu matkailukohde, mutta kulttuurisuojelualueena sinne ei saa rakentaa ravintoloita, hotelleja tai muita palveluita, jotka saattaisivat vaikuttaa liiviläiseen kulttuuriperimään tai aiheuttaa ulkopuolisten (muiden kuin liiviläisten) muuttoa alueelle. Käytännössä tavoitteet eivät kuitenkaan ole toteutuneet ja alueelle on esimerkiksi rakennettu useita uusrikkaiden kesäasuntoja.


title: Liivinranta

text: Alueeseen kuuluvat kylät ovat:


title: Steinhof

text: Steinhof on kylä ja entinen kunta Sveitsissä, Solothurnin kantonissa Aeschin kunnassa. Steinhof liitettiin Aeschin kuntaan vuonna 2012 Steinhofin kylä on Solothurnin kantonin ja Aeschin kunnan eksklaavi, sillä se sijaitsee kokonaan erossa varsinaisesta kantonista ja muusta Aeschista, ja on Bernin kantonin ympäröimä. Steinhofin naapurikunnat ovat Bettenhausen ja Herzogenbuchsee pohjoisessa sekä Seeberg lännessä, etelässä ja idässä.


title: Steinhof

text: Kunnan pinta-ala oli 1,63 neliökilometriä. Asukkaita siellä oli 146 (9.7.2008).


title: Steinhof

text: Steinhofin alueella sijaitsevia nähtävyyksiä ovat muun muassa Die Grosse Fluh, Die Kleine Fluh sekä Steinhofin kappeli.


title: Steinhof

text: Ensimmäinen maininta paikkakunnasta on vuodelta 1201, jolloin paikkakunta tunnettiin nimellä "Steine". Steinhofin kunta on kuulunut vuodesta 1988 lähtien Wasseramtin piirikuntaan.


title: Embee

text: Embee (oik. Magnus Nils Bergkvist, s. 24. helmikuuta 1977 Badelunda, Ruotsi) on ruotsalainen hip hop DJ ja tuottaja. Hänet tunnetaan parhaiten työskentelystään ruotsalaisessa Looptroop Rockers (entinen Looptroop) hip hop -yhtyeessä. Hänen ensimmäinen soololevynsä "Tellings from Solitaria" voitti Ruotsin Grammy-palkinnon parhaasta hip hop/soul -julkaisusta vuonna 2004.


title: FK Minsk

text: FK Minsk on jalkapalloseura Valko-Venäjän pääkaupungista Minskistä. Se pelaa maansa pääsarjassa ja UEFAn Europa-liigassa.


title: Villers-Agron-Aiguizy

text: Villers-Agron-Aiguizy on kunta Aisnen departementissa Ranskassa. Vuonna 2013 siellä oli arviolta 85 asukasta. Kunnan pinta-ala on 12,79 neliökilometriä.


title: Looptroop Rockers

text: Looptroop Rockers (aikaisemmin Looptroop) on Västeråsissa vuonna 1992 perustettu ruotsalainen, englannin kielellä esiintyvä, hip hop -yhtye. Yhtyeeseen kuuluvat MC:t Promoe, Supreme ja CosM.I.C sekä DJ/tuottaja Embee. Yhtyeen sanoitukset ovat kantaa-ottavia ja käsittelevät usein yhteiskunnallisesti arkoja asioita, kuten pääministerin murhaa ("Jag sköt Palme") tai poliisisurmia ("Ring Snuten").


title: Looptroop Rockers

text: Looptroop Rockersin juuret sijoittuvat vuoteen vuoteen 1991, jolloin Promoe ja Embee tapasivat koulussa Västeråsissa. Yhtyeeseen liittyi myöhemmin myös CosM.I.C ja se aloitti toimintansa virallisesti vuonna 1992 nimellä Looptroop. Yhtyeen ensimmäinen julkaisu oli vuonna 1993 julkaistu "Superstars" -niminen kasettimuodossa julkaistu EP. Seuraava julkaisu oli "Threesicksteez" -EP, joka julkaistiin vuonna 1995. Vuonna 1996 yhtye julkaisi kolmannen kasetti EP:nsä "From the Wax Cabinet". Samana vuonna Looptroopin kanssa ahkerasti yhteistyötä tehneestä rap-artisti Supremesta tuli pysyvä osa yhtyettä.


title: Looptroop Rockers

text: Vuonna 1998 Looptroop perusti oman levy-yhtiön nimeltä David Vs. Goliath (DVSG). Yhtyeen debyyttialbumi "Modern Day City Symphony" julkaistiin tämän levy-yhtiön kautta vuonna 2000. Albumia myytiin hyvin, vaikka media rajoitti sitä. Albumilta julkaistiin singlenä kappale "Long Arm of the Law". Kappale arvostelee ruotsalaisia poliisivoimia ja se on samalla Looptroopin tunnetuimpia kappaleita. Vuonna 2001 yhtyeen jäsen Promoe julkaisi ensimmäisen sooloalbuminsa "Government Music". Seuraavana vuonna julkaistiin puolestaan Looptroopin toinen studioalbumi "The Struggle Continues". Vuonna 2004 oli puolestaan Embeen vuoro sooloilla, kun hän julkaisi oman sooloalbuminsa "Tellings From Solitaria". Albumi sai hyvän vastaanoton kriitikoilta ja se onnistui voittamaan ruotsalaisen Grammy-palkintoa vastaavan Grammis-palkinnon. Looptroop julkaisi kolmannen "Fort Europa" -nimisen studioalbuminsa vuonna 2005. Albumin nimikkokappale "Fort Europa" ottaa kantaa Ruotsin pakolaispolitiikkaan.


title: Looptroop Rockers

text: Helmikuussa 2007 CosM.I.C ilmoitti jättävänsä yhtyeen toistaiseksi ja keskittyvänsä perhe-elämäänsä. Hän oli kuitenkin vielä osallisena yhtyeen "Good Things" -albumin kahdella kappaleella. CosM.I.C:in lähdön jälkeen yhtye muutti nimensä Looptroopista Looptroop Rockersiksi.


title: Looptroop Rockers

text: Looptroop Rockersin kaiken kaikkiaan viides studioalbumi "Professional Dreamers" julkaistiin 9. maaliskuuta 2011. Myös yhtyeestä eronnut CosM.I.C liittyi yhtyeeseen uudelleen ja osallistui uuden albumin tekoon.


title: FK SKVITš Minsk

text: FK SKVITš (, ) on jalkapalloseura Valko-Venäjän pääkaupungista Minskistä. Vuosina 2001-2008 seuran nimi oli FK Lokomotiv.


title: FK SKVITš Minsk

text: Seura on pelannut maansa pääsarjassa vuodesta 2005. Vuonna 2008 se jäi 14. sijalle


title: Epolettikaijat

text: Epolettikaijat ("Aprosmictus") on kaijojen heimoon kuuluva lintusuku.


title: Oscar Waon lyhyt ja merkillinen elämä

text: Oscar Waon lyhyt ja merkillinen elämä () on Junot Díazin vuonna 2007 ilmestynyt esikoisromaani. Teos on saanut Pulitzer-palkinnon 2008 ja kriitikkojen National Book Critics Circle Awardin. Sen on suomentanut Vuokko Aitosalo, ja suomennos ilmestyi 2008.


title: Oscar Waon lyhyt ja merkillinen elämä

text: Teoksen synty kesti yksitoista vuotta. Díaz käyttää siinä toden illuusiota, jonka suhteen lukijan tulee olla varuillaan. "Haluan rikkoan tämän illuusion."


title: Oscar Waon lyhyt ja merkillinen elämä

text: Díazin teos kuvaa yhden suvun matkaa Dominikaanisesta tasavallasta New Jerseyyn ja takaisin Yhdysvaltoihin. Keskushenkilönä on nuori Oscar, surullisen hahmon ritari, ja hänen rinnallaan tulevat mukaan äiti, sisar, isoäiti ja tyttöystävät. Suorastaan pääosassa on Dominikaaninen tasavalta ja sen diktaattori Rafael Léonidas Trujillo Molina.


title: Modern Day City Symphony

text: Modern Day City Symphony on ruotsalaisen hip hop -yhtye Looptroop Rockersin vuonna 2000 julkaisema levy. Levy oli Looptroopin ensimmäinen kokopitkä albumi.


title: Nokkakaijat

text: Nokkakaijat ("Tanygnathus") on kaijojen heimoon kuuluva lintusuku. Ne ovat keskikokoisia tai suuria papukaijoja, pituudeltaan 30–40 cm. Nokkakaijojen nokka on järeä, minkä vuoksi linnut näyttävät etupainoisilta. Ylänokassa ei ole selvää kovertumaa ja vahanahka on paljas. Sukupuolet ovat lähes samanvärisiä ja -kokoisia. Ne elävät vain Filippiineillä ja Indonesiassa.


title: Torvenjärvi

text: Torvenjärvi on Kiiminkijoen sivuhaarassa Torvenjoessa oleva järvi Utajärven kunnan Juorkunan kylässä.


title: Torvenjärvi

text: Järvi sijaitsee Juorkunan Hamarinjärvestä kolmisen kilometriä etelään ja Sanginkylän Jokikylä-nimisen sivukylän pohjoisimmasta talosta Höpötistä neljä kilometriä pohjoiseen. Kiiminkijoki jakautuu Hamarinjärven eteläpäässä idän puoleiseen Putaanjokeen ja lännen puoleiseen Torvenjokeen, joka virtaa Torvenjärven läpi. Järven erottaa kapea maakannas heti sen pohjoispuolella olevasta Pienestä Torvenjärvestä.


title: Torvenjärvi

text: Torvenjärvi on erämainen vesistö, koska sen rannalla on vain yksi tätä nykyä asumaton talo, Seppälä. Järvelle asti ei ole jokireitin ohella tieyhteyttä, joskin Kiiminkijoen vartta seuraileva metsäautotie tulee vajaan kilometrin päähän Seppälän talosta, josta se jatkuu mönkijän urana järvelle saakka. Järven rannat ovat Seppälän talon kohdalla olevaa kangasta lukuun ottamatta suota ja rämettä, mutta Torvenjoen suulla ylävirran puolella on kapea kallioniemeke, Kaijanniemi, samoin kuin järven luoteisrannalla. Torvenjärven kalakantaan kuuluvat erityisesti hauki ja ahven, vaikka Torvenjoessa on myös harjusta. Järvessä kasvaa ulpukkaa ja kaislaa, se on tummavetinen ja melko matala. Kalastajien ohella metsästäjät käyvät järvellä etenkin vesilintujen pyyntiaikana.


title: Tynkkynen

text: Tynkkynen on seuraavien henkilöiden sukunimi:


title: Oberegg

text: Oberegg on kunta Sveitsissä, Appenzell Innerrhodenin kantonissa. Kunta muodostaa oman piirikunnan (). Kunnan pinta-ala on 14,6 neliökilometriä. Asukkaita siellä on 1 899 (2012). Asukkaista 1 279 on roomalais-katolisia, 346 evankelis-reformoituja ja 272 muita tai uskonnottomia.


title: Oberegg

text: Obereggissa toimii koulu (), jossa on mahdollista käydä yhdeksän vuosiluokkaa.


title: Oberegg

text: Oberegg on Appenzell Innerrhodenin kantonin eksklaavi, sillä se sijaitsee kokonaan erossa varsinaisesta kantonista ja on Appenzell Ausserrhodenin ja Sankt Gallenin kantonin ympäröimä. Lisäksi Oberegg muodostuu kahdesta, toisistaan erillään olevista alueista. Obereggin naapurikunnat ovat Altstätten, Balgach ja Marbach etelässä, Berneck idässä, Walzenhausen, Wolfhalden ja Heiden pohjoisessa, Trogen ja Wald lännessä. Reute sijaitsee Obereggin kahden osan välissä. Kuusi viimeisenä mainittua sijaitsevat Appenzell Ausserrhodenin kantonissa.


title: Greatest Hits (Blackfoot)

text: Greatest Hits on Blackfootin kokoelma-albumi vuodelta 2002.


title: Daniel Burnham

text: Daniel Hudson Burnham (4. syyskuuta 1846 Henderson, New York, Yhdysvallat – 1. kesäkuuta 1912 Heidelberg, Saksa) oli yhdysvaltalainen arkkitehti ja kaupunkisuunnittelija.


title: Daniel Burnham

text: Burnham syntyi pienessä Hendersonin kaupungissa New Yorkin osavaltion pohjoisosassa, mutta varttui Chicagossa, Illinoisissa. Burnham pyrki sekä Yalen että Harvardin kuuluisiin yliopistoihin, muttei läpäissyt pääsykokeita. Hän meni harjoittelijaksi William Le Baron Jenneyn arkkitehtitoimistoon. Jenney on tunnettu amerikkalaisen pilvenpiirtäjän isänä. Myöhemmin Burnham siirtyi Carter, Drake ja Wightin toimistoon, jossa tapasi tulevan yhtiökumppaninsa John Wellborn Rootin.


title: Daniel Burnham

text: Yhdessä Rootin kanssa Burnham suunnitteli Chicagoon yhden Yhdysvaltain ensimmäisistä pilvenpiirtäjistä Masonic Temple rakennuksen. Vuonna 1892 rakennettu 22-kerroksinen Masonic Temple oli jonkin aikaa Chicagon korkein rakennus. Burnhamin ja Rootin arkkitehtitoimisto suunnitteli useita niin sanottuun Chicagon kouluun kuuluvia rakennuksia. John Rootin kuoltua keuhkokuumeeseen vuonna 1891, arkkitehtitoimiston nimeksi muutettiin "D. H. Burnham & Company".


title: Daniel Burnham

text: Burnham tuli tunnetuksi myös kaupunkisuunnittelijana. Hän oli mukana muun muassa Clevelandin (1903), San Franciscon (1906) ja Washingtonin (1901) kaavojen suunnittelussa. Tunnetuin kaupunkisuunnittelutyö, johon Burnham osallistui, on Chicagon kaavasuunnitelma vuodelta 1909. Burnhamin panos suunnitteluun oli niin suuri, että suunnitelma tunnetaan myös nimellä "Burnham Plan".


title: Daniel Burnham

text: Burnhamin kuollessa vuonna 1912 hänen arkkitehtitoimistonsa oli maailman suurin. Kuuluisa arkkitehti Frank Lloyd Wright sanoi Burnhamista tämän kuoltua: ""Burnham was not a creative architect, but he was a great man.""


title: Tommi Turunen

text: Tommi Turunen (s. 13. tammikuuta 1970 Savonlinna) on suomalainen jääkiekkoilija. Hän pelasi SM-liigassa 608 runkosarjaottelua ja 39 pudotuspeliä.


title: Tommi Turunen

text: Ensimmäisen edustuspelin Tommi Turunen pelasi SaPKossa 18-vuotiaana kaudella 1988–1989. Ensimmäisen kokonaisen kautensa hän puolestaan aloitti aikuisten tasolla tuolloin 2-divisioonassa pelaneessa SaPKon joukkueessa Savonlinnassa syksyllä 1992. Kaudelle 1993–1994 SaPko nousi 1. divisioonaan, jossa Turunen pelasi kaksi seuraavaa kautta.


title: Tommi Turunen

text: Kaudelle 1995–1996 Turunen siirtyi pelaamaan Lukkoon. Raumalla mies pelasi kevääseen 1997 asti, kunnes siirtyi pelaamaan Kiekko-Espoon joukkueeseen. Espoossa Turunen pelasikin vain alkukauden ja siirtyi kesken kauden JyPHT:n joukkueeseen. Tommi Turunen sai pelata kauden loppuun ja vielä seuraavan kauden Jyväskylässä, mutta syksyllä 1999 joukkue vaihtui taas, tällä kertaa suuntana oli Lahti ja siellä Pelicans. Pelicansissa Turunen pelasi lupaavasti ja sai paikan Jokereista 2002–2003 ja 2003–2004.


title: Tommi Turunen

text: Kaudella 2004–2005 Turunen pelasi Ilveksessä ja 2005–2006 Turunen palasi Pelicansiin. Seuraavaksi kaudeksi Turunen siirtyi pelaamaan Val Pusteriaan Italiaan, mutta palasi kesken kauden vielä SM-liigaan Ässiin.


title: Tommi Turunen

text: Turunen tunnettiin jo pelaajaurallaan show-miehenä niin kaukalossa kuin sen ulkopuolella. Uran päättymisen jälkeen Turunen on ollut tuttu näky suomalaisissa seurapiireissä. Miehen hyviin ystäviin lukeutuvat muun muassa formulatähti Kimi Räikkönen ja Sunrise Avenuen solisti Samu Haber.


title: Tommi Turunen

text: Turunen on työskennellyt uransa jälkeen Lahden Pelicansissa erinäisissä tehtävissä. Tällä hetkellä mies työskentelee lahtelaisseurassa pelaajatarkkailijana ja asiakkuuspäällikkönä.


title: Martti Pura

text: Martti Heikki Pura (s. 11. heinäkuuta 1949 Tammela) on eläkkeellä oleva Hattulan kunnanjohtaja ja aiemmin ministerinä sekä kansanedustajana toiminut Suomen Keskustaa edustanut poliitikko.


title: Martti Pura

text: Koulutukseltaan Pura on agrologi ja työskenteli pitkään myös maanviljelijänä kotitilallaan Tammelan Portaassa. Vuosina 1978–1980 hän toimi Nuoren Keskustan Liiton varapuheenjohtajana ja vuosina 1984–1994 Suomen Keskustan varapuheenjohtajana. Hän oli maa- ja metsätalousministerinä Esko Ahon hallituksessa vuosina 1991–1994 ja kansanedustajana Hämeen läänin eteläisestä vaalipiiristä vuosina 1992–1995. Vuosina 1994–2005 Pura toimi kunnanjohtajana Sodankylässä ja vuosina 2006–2012 Hattulassa.


title: Train Train

text: Train Train on uudelleenkasatun Blackfootin vuonna 2007 taltioitu live-DVD/CD. Nauhoituspaikkana toimi M.A.C.-Center Prestonsburghissa Yhdysvalloissa.


title: Porttitorni

text: Porttitorni on torni, joka kohoaa yleensä suurelle puistoalueelle vievän portin yllä, joskus nimitystä käytetään myös portin vieressä kohoavasta tornista. Ne voivat olla myös kaksoistornina portin molemminpuolin.


title: Porttitorni

text:
Yleensä porttitornit ovat olleet osa keskiaikaisia linnoituspuutarhoja. Niitä on myös voinut olla osana kaupunginmuuria, linnoituksia sekä linnoja.
Nykyään porttitorneja voidaan käyttää moderneissa rakennuskomplekseissa symbolisina pääsisäänkäynteinä.


title: Institut Laue-Langevin

text: Institut Laue-Langevin (ILL) on kansainvälisesti rahoitettu tutkimuskeskus Grenoblessa Ranskassa. Fyysikoiden Max von Laue and Paul Langevin mukaan nimetty instituutti perustettiin 19. tammikuuta 1967. ILL on 2000-luvun alussa yksi maailman johtavista neutronitutkimuslaitoksista. ILL:n perustajamaat Ranska, Saksa ja Iso-Britannia ovat myös ILL:n suurimpia rahoittajia. Noin 79 % ILL:n 74 miljoonan euron budjetista tulee näiltä kolmelta perustajajäseneltä. ILL:n muut jäsenmaat ovat kronologisessa liittymisjärjestyksessä: Espanja, Sveitsi, Itävalta, Italia, Tšekki, Ruotsi, Unkari, Belgia ja Puola.


title: Institut Laue-Langevin

text: ILL:n tutkimusreaktoria käytetään neutronien tuottamiseen. Se on maailman voimakkain neutronilähde ja sen tuottama neutronivuo on noin 1.5×10 neutronia/cm²/s. ILL tuottaa neutronisäteilyä tutkimuskäyttöön 200 päivää vuodessa.


title: Institut Laue-Langevin

text: Tutkimuskeskus työllisti 475 ihmistä vuonna 2007. Heistä 65 % oli ranskalaisia. Toiseksi suurin ryhmä olivat saksalaiset (12 %).


title: Mad Men

text: Mad Men on yhdysvaltalainen draamasarja, jonka on luonut Matthew Weiner. Sen ensiesitys oli Yhdysvalloissa AMC-kanavalla 19. heinäkuuta 2007. Sarjan seitsemäs ja viimeinen tuotantokausi päättyi 17 toukokuuta 2015. "Mad Men" oli arvostelumenestys. Sarja on voittanut useita palkintoja kuten viisi Golden Globea ja viisitoista Emmy-palkintoa. Parhaan draamasarjan palkinnon se on voittanut vuosina 2008, 2009, 2010 ja 2011.


title: Mad Men

text: Sarjan tapahtumapaikkana 1960-luvun New York ja Manhattanilla sijaitseva kuvitteellinen mainostoimisto Sterling & Cooper. Keskushahmo on mainosmies Don Draper (Jon Hamm), jonka elämää ja ihmissuhteita sarja kuvaa. "Mad Men" käsittelee myös 1960-luvun amerikkalaisen yhteiskunnan kulttuurillista murrosta ja muuttuvia normeja.


title: Mad Men

text: Suomessa sarjaa alettiin esittää 29. lokakuuta 2008 Nelosella. Kuudes tuotantokausi esitettiin syksyllä 2013.


title: Mad Men

text: "Mad Men" kuvaa 1960-luvun amerikkalaisen yhteiskunnan tiettyjä ominaispiirteitä, kuten runsasta tupakointia ja alkoholin nauttimista, feminismiä, uskottomuutta ja irtosuhteita, luokkaeroja, rasismia ja homofobiaa. Sarjassa esimerkiksi vuosikymmenen muuttuvat sukupuoliroolikäsitykset nousevat esiin etenkin naishahmojen Peggyn, Joanin ja Bettyn kautta heidän luoviessaan avoimen seksistisen (toimisto)kulttuurin ja arkielämän vaatimusten keskellä.


title: Mad Men

text: Sarja sisältää myös viitteitä eräisiin 1960-luvun suuriin poliittisiin tapahtumiin, kuten Vietnamin sotaan, John F. Kennedyn ja Martin Luther Kingin murhaan sekä Yhdysvaltojen rotumellakoihin vuosikymmenen lopulla.


title: Dinamo Minsk

text: HK Dinamo Minsk (, ) on jääkiekkoseura Valko-Venäjän pääkaupungista Minskistä. Seuran kotikaukalo on Minsk-Arena. Seura ilmoittaa perustamisvuodekseen 1976, mutta käytännössä nykyinen seura muodostettiin 2004 jalkapalloseura FK Dinamo Minskin jääkiekko-osastosta. Dinamo voitti Valko-Venäjän Ekstraligan vuonna 2007. Seura on pelannut KHL:ssä kaudesta 2008–2009 lähtien.


title: Dinamo Minsk

text: Dinamo Minsk pelaa KHL:n läntisessä lohkon (konferenssin) Bobrov-divisioonassa.


title: Dinamo Minsk

text: Tilanne 10. tammikuuta 2019.


title: H’K Keramin-Minsk

text: H’K Keramin-Minsk (, ) oli jääkiekkoseura Valko-Venäjän pääkaupungista Minskistä. Se perustettiin 1994 ja lakkautettiin 2010. Keramin-Minsk voitti Valko-Venäjän Ekstraliigan vuonna 2008 ja 2002. Se voitti Itä-Euroopan jääkiekkoliigan mestaruuden liigan kahdella viimeisellä kaudella 2003 ja 2004.


title: Ulla Huhtamäki

text: Ulla Huhtamäki (29. syyskuuta 1948 Kitee) on Sinebrychoffin taidemuseon johtaja, oppiarvoltaan filosofian tohtori.


title: Ulla Huhtamäki

text: Huhtamäki valmistui yhteiskuntatieteiden kandidaatiksi Tampereen yliopistosta 1972 opiskeltuaan kansainvälistä politiikkaa ja taidehistoriaa, filosofian lisensiaatiksi 1986 ja filosofian tohtoriksi 2007 Jyväskylän yliopistosta. Hän on työskennellyt amanuenssina Joensuun taidemuseossa 1974–1978 ja Sara Hildénin taidemuseossa 1978–1980, Hämeenlinnan taidemuseon johtajana 1980–1997 ja sen jälkeen Sinebrychoffin taidemuseon johtajana.


title: Ulla Huhtamäki

text: Huhtamäen väitöskirja "Heittäydy vapauteen : avantgarde ja Kauko Lehtisen taiteen murros 1961–1965" tarkastettiin Jyväskylän yliopistossa 2007. Hän tarkastelee siinä taidemaalari Kauko Lehtisen kokeilevaa 1960-luvun kautta.


title: Jätkän humppa

text: ”Jätkän humppa” on suomalainen musiikkikappale, jonka sävelsi Paavo Melander ja sanoitti Uuno ”Tupa-Uuno” Tupasela.


title: Jätkän humppa

text: Kappaleen äänitti alun perin Mutkattomat-yhtye laulusolistinaan Erkki ”Eki” Jantunen vuonna 1976 Pekka Nurmikallion Microvox-studiolla Lahdessa. Paavo Melander oli yhtyeen hanuristin Pekka Melanderin isä ja Tupa-Uuno yhtyeen kotiseudulla Orimattilassa vaikuttanut sanoittaja. Kappale julkaistiin saman vuoden aikana PSO-levy-yhtiön kautta singlenä sekä saman yhtiön "Humppa on poikaa" -kokoelmalevyllä tuottaja Timo Lindströmin innostuttua siitä. Single sisälsi myös kappaleen ”Limperin muorin humppa”, ja se oli yhtyeen ensimmäinen levytys.


title: Jätkän humppa

text: ”Jätkän humpasta" tuli pian julkaisunsa jälkeen suosittu radiokanavilla ja erityisesti "Metsäradio"-ohjelmassa, ja siitä alkoi Mutkattomat-yhtyeen ja Jantusen 2000-luvulle asti ulottunut menestyksekäs ura. Vuonna 1977 se julkaistiin uudestaan yhtyeen esikoisalbumilla "Ilo irti". Sittemmin eri artistit ovat tehneet kappaleesta yli 20 versiota ja sitä on myyty eri julkaisuilla yli miljoona kopiota. Vuonna 2006 se oli Teoston kokoamalla valtakunnallisten radio- ja televisiolähetysten, tanssipaikkojen ja konserttien esitetyimpien kappaleiden listalla sijalla 3.


title: Jätkän humppa

text: Jope Ruonansuu on esittänyt kappaleesta parodisen version nimeltä ”Jätkän tekno”. Kappaleessa laulavat Ruonansuun imitoimat Esa Pakarinen ja Masa Niemi.


title: Painonvartijat

text: Painonvartijat ("Weight Watchers") on monikansallinen yritys, joka tarjoaa erilaisia laihduttamiseen liittyviä tuotteita ja palveluita. Yritys toimii noin 30 maassa. Se on perustettu 1963 Yhdysvalloissa.


title: Painonvartijat

text: Painonvartijat toimii ryhminä, jotka kokoontuvat kerran viikossa järjestön kouluttaman ohjaajan johdolla. Ryhmätapaaminen kestää noin puoli tuntia.


title: Painonvartijat

text: Painonvartijat on menestyvä liikeyritys; vuonna 2002 sen liikevoitto oli 37 prosenttia.


title: Painonvartijat

text: Suomessa Painonvartijat toimi vuodesta 1975 vuoteen 2010, jolloin toiminta lopetettiin kokonaan. Syyksi kerrottiin Suomen pieni väestömäärä ja harva asutus. Painonvartijoiden "Painonvartijat"-lehti jatkoi silti ilmestymistä Suomessa mutta vaihtoi vuonna 2011 nimensä "Easy"-lehdeksi. Pian sen jälkeen Acacom Median kustantama "Easy" yhdistyi Otavamedian kustantaman "Kg"-lehden kanssa, ja lehti jatkoi Acacomin kustantamana "Kg"-nimellä. Vuoden 2015 tammikuussa Acacom Media teki konkurssin, ja "Kg"-lehti lopetettiin.


title: Hergiswil

text: Hergiswil on kunta Sveitsissä, Nidwaldenin kantonissa. Kunnan pinta-ala on 14 neliökilometriä, asukkaita siellä on vajaat 6 000.


title: Hergiswil

text: Kunnassa sijaitsee muun muassa Schule Hergiswil -koulu ja roomalaiskatolinen kirkko.


title: Hergiswil

text: Kunta sijaitsee Vierwaldstättersee-järven länsirannalla Pilatusvuoren juurella. Hergiswilin naapurikunnat ovat Alpnach (Obwaldenin kantonissa) etelässä, Schwarzenberg lännessä ja pohjoisessa, Horw ja Kriens pohjoisessa. Kolme viimeisenä mainittua sijaitsevat Luzernin kantonissa. Idässä ja etelässä kunta rajautuu Nidwaldenin kantoniin kuuluvaan Stansstadin kuntaan.


title: Hergiswil

text: Nykyisen Hergiswilin alueella on ollut asutusta 1300-luvulta lähtien.


title: Hergiswil

text: Hergiswilin väkiluku on muuttunut seuraavasti:


title: Kultainen portti

text: Kultaisiksi porteiksi, myös Porte Aurea, kutsutaan useita vanhoja, näyttäviä kaupunginportteja, esimerkiksi Kiovan kultainen portti ja Pulan Sergiusten riemukaari. Myös umpeenmuurattu kultainen portti Jerusalemin temppelivuorella on tunnettu.


title: Kultainen portti

text: Alun perin nimitystä Porte Aurea käyttivät roomalaiset. Myöhemmin bysanttilaisena aikana nimellä tarkoitettiin Konstantinopolin läntisen kaupunginmuurin aikoinaan suurinta, lähellä muurin Marmaranmeren-puoleista päätä sijainnutta porttia, jonka läpi keisari kulki voitetun taistelun jälkeen. Portin ympärille rakennettiin myöhemmin Jedikulen linnoitus, ja alkuperäinen portti on muurattu umpeen.


title: Kultainen portti

text: Keskiajalla venäläiset suurruhtinaat rakensivat kaupunkeihinsa näyttäviä kaupunginportteja, joita nimitettiin Bysantin mallin mukaisesti kultaisiksi porteiksi.


title: Hohtokaijat

text: Hohtokaijat ("Prosopeia") on kaijojen heimoon kuuluva lintusuku.


title: Sean Gallagher

text:
Sean Gallagher (s. 1967 Luton) on brittiläinen näyttelijä. Vuonna 1992 hän esiintyi monissa televisiosarjoissa ja elokuvissa. Myös neloselta tullut "riitasointuja" on hänen tunnettuja sarjojaan. Sarjassa hän esitti Malcolm Faithin roolia. Sarjassa toinen tunnettu on Michelle Collins, kuka esittää Malcolmin vaimoa, Karina Faithia.
Esimerkiksi myöhemmin kesällä 2006 Gallagher esiintyi saippuaoopperassa "Coronation Street", jossa hän esitti roolia Paul Connor.


title: Sean Gallagher

text: Kesäkuussa 2007, Gallagher lähti ITV:stä tehdäkseen muita projekteja.


title: Peter Schiff

text: Peter Schiff (s. 23. maaliskuuta 1963) on yhdysvaltalainen talouselämänvaikuttaja. Hän kannattaa itävaltalaista taloustiedettä. Schiff toimii Darienissa Connecticutissa päämajaan pitävän Euro Pacific Capital Inc. -meklariyrityksen toimitusjohtajana.


title: Peter Schiff

text: 1990-luvun lopulla Schiff ennakoi IT-kuplan puhkeamista, mikä tapahtuikin 2000-luvun lopussa.


title: Peter Schiff

text: Schiff esittää Yhdysvaltojen muuttuneen 1970-luvulta 2000-luvun alkuun mennessä suurimmasta velkojasta suurimmaksi velalliseksi ja menettäneen johtavan teollisuusmaan asemaansa sekä siirtyneen maltillisesta säästämisestä kohtuuttomaan velaksi kuluttamiseen. Yleisesti ottaen hän on suhtautunut valtavirrasta poiketen pessimistisesti Yhdysvaltain talouden näkymiin. Elokuussa 2006 Schiff ennakoi Yhdysvaltoihin finanssikriisiä, joka syntyisi talouskuplan puhkeamisesta. Tämä toteutui vuoden 2007 alusta alkaen nk. subprime-kriisinä. Schiff syyttää ongelmista suurimmaksi osaksi valtion talouspolitiikka, ja erityisesti USA:n keskuspankin Federal Reserven liian löysää rahapolitiikkaa. Asuntokuplasta hän oli varoittanut jo ainakin vuodesta 2004 saakka.


title: Peter Schiff

text: Schiff toimi Ron Paulin presidenttikampanjan taloudellisena neuvonantajana vuoden 2008 Yhdysvaltain presidentinvaalissa.


title: Peter Schiff

text: Peter Schiffin isä oli tax protester -liikkeen kannattaja Irwin Schiff.


title: Peter Schiff

text: Peter Schiff on kirjoittanut viisi kirjaa:Peter Schiff syntyi New Havenissä Connecticutissa ja varttui Manhattanilla ja Miamissa. Hän valmistui Kalifornian yliopistosta 1987 opintoaineinaan rahoitus ja kirjanpito.


title: Sergiusten riemukaari

text: Sergiusten riemukaari (, ) on kroatialaisessa Pulan kaupungissa sijaitseva antiikinaikainen riemukaari. Kaari on kahdeksan metriä korkea ja sen rakennutti Salvia Postuma Sergia Aktionin taistelun jälkeen muistomerkiksi kolmelle veljelleen noin 30 eaa. Alun perin kaari toimi kaupungin pääporttina aina vuoteen 1829 saakka ja on siksi koristeltu vain yhdeltä puolelta. Nykyään portti lasketaan kultaiseksi portiksi. Portin läpi on kulkenut aikanaan Via Flavia Aquilejasta ja Triestistä kaupungin pääaukiolle.


title: Sergiusten riemukaari

text: Kirjailija James Joyce asui yhdessä Arcus Sergiin lähellä sijaitsevista taloista vuodet 1904 ja 1905, kun hän työskenteli Pulassa englannin opettajana.


title: Gretna FC

text: Gretna Football Club oli Skotlannin Gretnan kaupungista kotoisin oleva jalkapalloseura. Seura perustettiin 1946 ja se lakkautettiin 2008 vakavien talousvaikeuksien jälkeen.


title: Gretna FC

text: Gretna FC:n perustivat toisesta maailmansodasta palanneet sotilaat vuonna 1946. Seura liittyi Englannin jalkapalloliiton alaiseen sarjaan seuraavana vuonna huolimatta siitä että Gretnan kaupunki sijaitsee Skotlannin puolella rajaa. Gretna pelasi alasarjoissa 2000-luvun alkuun asti. Parhaimmillaan se ylsi Northern Premier Leaguen 1. divisioonaan, joka on Englannin jalkapallon sarjajärjestelmässä 8. korkein sarjataso. FA Cupissa se ylsi kahdesti karsintakierroksilta cupin ensimmäiselle varsinaiselle kierrokselle 1991 ja 1993.


title: Gretna FC

text: Gretna anoi pääsyä Skotlannin sarjoihin kahdesti jo vuosina 1993 ja 1999. Vihdoin vuonna 2002 se hyväksyttiin ja Gretna aloitti Skotlannin 3. divisioonasta. Englantilainen miljonääri Brooks Mileson osti seuran pian tämän jälkeen ja hänen tuellaan Gretna nousi peräkkäisinä kausina Skotlannin valioliigaan asti vuosina 2005-2007. Seura eteni myös Skotlannin cupin finaaliin 2006 olleessaan vielä Skotlannin 2. divisioonassa. Loppuottelun Gretna hävisi Heartsille rangaistuspotkukilpailun jälkeen.


title: Gretna FC

text: Cupin finaalipaikka vei Gretnan myös UEFA Cupiin, mutta se tippui 2. karsintakierroksella häviten irlantilaiselle Derry Citylle yhteistuloksella 7-3.


title: Gretna FC

text: Skotlannin valioliigan noustuaan Gretna joutui pelaamaan kotiottelunsa toisen liigaseuran Motherwellin kotikentällä, sillä sen oma kenttä, Raydale Park, ei täyttänyt liigan vaatimuksia. Kauden alku sujui seuralta kehnosti, ja seuralle oli kertynyt velkoja lähes 4 miljoonaa puntaa. Omistaja Brooks Mileson sairastui ja veti seuralta taloudellisen tukensa. Helmikuussa 2008 selvisi että seura ei ollut pystynyt maksamaan pelaajille eikä työntekijöille palkkaa ajoissa, minkä seurauksena päävalmentaja Davie Irons sekä apuvalmentaja erosivat heti seuraavana päivänä. Seura asetettiin maaliskuussa selvitystilaan, mistä seurasi myös 10 sarjapisteen menetys. Liiga lupasi maksaa pelaajien palkat kauden loppuun asti, jotta seura pystyisi pelaamaan loput ottelunsa. Lopulta Gretnan kausi päättyi sarjasta putoamiseen.


title: Gretna FC

text: Gretnalle yritettiin etsiä ostajaa, mutta sellaista ei määräaikaan mennessä löytynyt. Seura pudotettiin 3. divisioonaan, kun liiga ei uskonut sen pystyvän suoriutumaan velvoitteistaan 1. divisioonassa. Kun viime hetken pelastamisyrityksetkin epäonnistuivat, Gretna erosi Skotlannin liigasta kesäkuun alussa ja virallisesti se teki konkurssin elokuussa.


title: Gretna FC

text: Seuran kannattajayhdistys perusti uuden seuran, "Gretna FC 2008":n, heinäkuussa 2008.


title: Rai (yksikkö)

text: Rai () on Thaimaassa käytössä oleva perinteinen pinta-alan yksikkö. Yksi rai vastaa 1 600 neliömetriä. Sitä alempi yksikkö on nimeltään ngaan. 1 rai on 4 ngaania tai vaihtoehtoisesti 400 tarangwata.


title: Rai (yksikkö)

text: Rai on Thaimaassa yleisesti käytetty peltojen ja rakennusmaan koon mittaamiseen käytettävä mittayksikkö. Lisäksi sitä käytetään kaikissa kansallisissa maankäyttödokumenteissa. Arkkitehdit käyttävät sitä myös yleisesti kansainvälisen yksikköjärjestelmän (SI-järjestelmä) rinnalla.


title: Mihail Kasanski

text: Mihail (Mikael) Kasanski (20. tammikuuta 1853 Wiesbaden – 23. kesäkuuta 1921 Viipuri) oli katedraalirovasti ja Suomen ortodoksisen kirkon apulaispiispa.


title: Mihail Kasanski

text: Kasanskin vanhemmat olivat lukkari Nikolai Kasanski ja Anna Deza. Hän suoritti teologian kandidaatin tutkinnon Pietarin hengellisessä akatemiassa ja papiksi hänet vihittiin 1874. Korpiselässä Kasanski toimi pappina 1876-1878 ja Salmissa 1878-1884. Kirkkoherrana hän toimi Turussa1884-1890 ja sitten Viipurissa 1890-1921. Kasanski kuului P. Hermanin ja Sergein veljeskunnan perustajiin 1880, rovasti hänestä tuli vuonna 1890, jolloin hän sai Pyhän Annan ja Pyhän Vladimirin ritarikuntien jäsenyyden.


title: Mihail Kasanski

text: Kasanski osallistui jumalanpalveluskirjojen suomentamiseen ja julkaisi Turussa ollessaan suomen- ja ruotsinkielistä lehteä "Ortodoksisen kirkon ääni Suomessa", samoin kuin kaksiosaisen suomen kieliopin venäläisiä varten. Vuonna 1894 pidettiin hänen vaikutuksestaan Sortavalassa pappeinkokous, jossa päätettiin rippikoulujen eli kristinopinkoulujen pitämisestä. 1864 Kasanski oli Suomen kreikkalaiskatolisen kirkon hengellisen konsitorin jäsen. Hänet aateloitiin ansioistaan vuonna 1910, jolloin hän myös sai harvinaisen täyskultaisen kabinettiristin. 1917 Kasanski oli puheenjohtaja valtionkomiteassa, sai tehtäväkseen laatia Suomen kreikkalaiskatolista kirkkoa koskevan asetusehdotuksen.


title: Mihail Kasanski

text: Suomen itsenäistyttyä hän oli ehdolla apulaispiispaksi vuonna 1918, mutta hävisi vaalin piispa Serafimille venäläisten sotilaspappien keskitetyn kampanjan johdosta, he pitivät Kasanskia liian suomalaismielisenä. Vuonna 1921, kun apulaispiispan valinta tuli uudelleen ajankohtaiseksi, hän voitti vaalin selkeästi. Moskovan patriarkka Tiihon vahvisti vaalin, mutta isä Mihail ei kerinnyt ottaa virkaa vastaan. Hän oli niin huonossa kunnossa, että menehtyi vielä samana vuonna. Hänen perinnökseen jäi kuitenkin ehdotus etsiä uutta piispaa Virosta. Herman Aavista tuli noin kahta vuotta myöhemmin Suomen uusi apulaispiispa ja sittemmin pitkäaikainen arkkipiispa. Kasanski on toinen kahdesta suomalaisesta ortodoksipiispasta, jolla ei koskaan ollut Suomessa hiippakuntaa. Toinen oli entinen Valamon munkki, Yhdysvalloissa piispaksi vihitty ja siellä uransa tehnyt mutta Suomessa kuollut Laatokan piispa Markus.


title: Mihail Kasanski

text: Kasanskin puoliso oli Natalia Tsetverikov (k. 1912).


title: Pienmoottoribensiini

text:
Pienmoottoribensiini on puhtaasti palavaa bensiiniä. Se on kehitetty täyttämään pienten polttomoottorien vaatimukset. Pienmoottoribensiini soveltuu myös erinomaisesti moottoreiden säilytys- ja seisonta-ajan bensiiniksi. Pienmoottoribensiiniä on jalostettu vuodesta 1990 lähtien Neste Oilin Naantalin jalostamolla. Aspen alkylaattibensiiniä on kehitetty vuodesta 1988.
Pienmoottoribensiini, pienkonebensiini tai alkylaattibensiini on bentseenitöntä ja puhtaammin palavaa 2- ja 4-tahtimoottorin polttoainetta.
Pienmoottoribensiinissä on tavanomaisia autobensiinejä korkeampi moottorioktaaniluku (MON), ja sillä on alhaisempi höyrynpaine, joka on teknisesti pienmoottorien toiminnan kannalta parempi. Lisäksi pienmoottoribensiinin haihtuvuus on pienempi ja säilyvyys on parempi kuin tavallisella bensiinillä ja se karstoittaa vähemmän moottoria.


title: Pienmoottoribensiini

text: Pienmoottoribensiini on tarkoitettu pienmoottoreille, joilta vaaditaan erinomaista teknistä suorituskykyä. Pienmoottoribensiini on lähes hajuton tavalliseen bensiiniin verrattuna, joten se on miellyttävämpi tankata kun työskentelet tai harrastat. Pakokaasut eivät haise eivätkä tartu vaatteisiin.


title: Pienmoottoribensiini

text:
Pienmoottoribensiini 4-T soveltuu kaikkiin 4-tahtisiin moottoreihin: ruohonleikkurit, mönkijät, perämoottorit. Pienmoottoribensiini 2-T soveltuu vastaavasti kaikkiin 2-tahtisiin ilmajäähdytteisiin moottoreihin: moottorisahat, raivaussahat, reppupuhaltimet. 2-tahtisiin veneen moottoreihin suositellaan 4-T pienmoottoribensiiniä ja venekäyttöön suunniteltua 2-tahtiöljyä.
Tavalliseen bensiiniin verrattuna sen etuna on se, ettei se hartsiinnu pitkissä säilytysjaksoissa ja pitää siten muun muassa kaasuttimen ja suuttimen puhtaampana ja paremmin toimintakykyisinä.
Pienmoottoribensiiniä käytetään myös bensiiniautojen ensitäyttöpolttoaineena. Mercedes-Benzin A-sarjan bensiiniautoissa käytetään pienmoottoribensiiniä ensitäyttöpolttoaineena Valmet Automotiven tehtaalla Uudessakaupungissa.


title: Pienmoottoribensiini

text: Sisähallissa ajettavassa Tampere Supercross kilpailussa on sallittua käyttää vain alkylaattibensiiniä. Kilpailu ajetaan vuosittain marraskuussa Tampereen Messu- ja Urheilukeskuksessa.


title: Busher Jackson

text: Harvey ”Busher” Jackson (19. tammikuuta 1911 Toronto, Ontario – 25. kesäkuuta 1966) oli kanadalainen jääkiekkoilija, joka pelasi sekä laitahyökkääjänä että puolustajana Toronto Maple Leafsissa, Boston Bruinsissa ja New York Americansissa NHL:ssä.


title: Busher Jackson

text: Maple Leafs -vaikuttaja Conn Smythe sijoitti Jacksonin ja Charlie Conacherin samaan ketjuun kolmannen nuoren hyökkääjän Joe Primeaun kanssa. Syntynyt hyökkäysvitja tunnettiin ”Kakaraketjun” ("the Kid Line") nimellä. Se luetaan yhä NHL:n parhaisiin hyökkäysmuodostelmiin kuuluvaksi ja auttoi Maple Leafsia voittamaan Stanley Cupin 1932 ja 1942.


title: Lauritsalan Työväen Palloilijat

text: Lauritsalan Työväen Palloilijat (LauTP) oli vuonna 1946 perustettu lappeenrantalainen palloiluseura.


title: Lauritsalan Työväen Palloilijat

text: LauTP:n jalkapallon edustusjoukkue pelasi I divisioonassa kolme kautta vuosina 1985–1987 ja II divisioonassa neljä kautta vuosina 1984 ja 1988–1990. Ensimmäisellä kaudellaan I divisioonassa joukkue oli lähellä nousta jopa Mestaruussarjaan, kun se sijoittui nousukarsintapaikkaan oikeuttaneelle toiselle sijalle tasapistein Lahden Reippaan kanssa. Karsintapaikan ratkaisseessa uusintaottelussa Reipas oli kuitenkin selvästi parempi maalein 5–0, ja LauTP:n sijoitukseksi jäi kolmas. Vuonna 1992 seura yhdisti edustusjoukkuetoimintansa Lappeenrannan Pallon kanssa muodostaakseen FC Lappeenrannan, joka myöhemmin vaihtoi nimekseen Rakuunat. LauTP:n kasvatteja ovat muun muassa veljekset Jyri, Harri ja Saku Puhakainen sekä Markku Timonen, jotka pelasivat urallaan myös pääsarjatasolla.


title: Lauritsalan Työväen Palloilijat

text: Jääpallossa LauTP pelasi TUL:n mestaruussarjassa vuonna 1954. Jääkiekkoa seura pelasi 1960-luvulla maakuntasarjassa.


title: Lauritsalan Työväen Palloilijat

text: LauTP poistettiin yhdistysrekisteristä vuonna 2007. Seuran perinteitä jatkaa vuonna 1993 perustettu LAUTP, joka keskittyy junioritoimintaan. Kaudella 2013 seuralla oli noin 300 pelaajaa.


title: Saksan cup

text: Saksan cup (, Saksan jalkapalloliiton cup) on Saksan jalkapallon kansallinen vuosittainen cup-kilpailu. Saksan cup järjestettiin ensimmäisen kerran kaudella 1934–1935 nimellä Tschammerpokal. Vuodesta 1952 kilpailu tunnetaan nimellä DFB-Pokal. Menestynein joukkue on Bayern München 18 voitollaan. Loppuottelu on pelattu vuodesta 1985 lähtien Berliinin olympiastadionilla.


title: Saksan cup

text: Ensimmäistä kertaa Saksan cupista oteltiin vuonna 1935. Kilpailun nimi oli silloin: "Hans von Tschammer und Osten Pokal" Reichssportführer Hans von Tschammer und Ostenin mukaan. Viimeinen Tschammerpokal jaettiin vuonna 1943. Tschammerpokalin lakkauttamisen jälkeen Saksassa pelattiin cupista seuraavan kerran vuonna 1952 Saksan jalkapalloliiton aloitettua kilpailun nimellä DFB-Pokal.


title: Kris Brown

text: Kristopher Clayton ”Kris” Brown (s. 23. joulukuuta 1976 Irving, Texas) on yhdysvaltalainen uransa lopettanut amerikkalaisen jalkapallon pelaaja, pelipaikaltaan hän oli potkaisija.